text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
2 Tikronika 1:1-17
1 Kutani Solomoni n’wana wa Davhida a ya emahlweni a kuma ntamu evuhosini byakwe,+ Yehovha Xikwembu xakwe a a ri na yena,+ a hambeta a n’wi endla lonkulu ngopfu.+2 Solomoni a vula rito eka tiko hinkwaro ra Israyele, eka tindhuna ta magidi+ ni ta madzana+ ni le ka vaavanyisi+ ni le ka tindhuna ta tiko hinkwaro ra Israyele,+ varhangeri va tindlu ta vatatana.+3 Hiloko Solomoni ni nhlengeletano hinkwayo leyi a yi ri na yena va ya endhawini leyi tlakukeke leyi a yi ri eGibiyoni;+ hikuva ntsonga wa nhlangano wa+ Xikwembu xa ntiyiso a wu ri kwalaho, lowu Muxe nandza+ wa Yehovha a wu endleke emananga.4 Hambiswiritano, Davhida u teke areka+ ya Xikwembu xa ntiyiso eKiriyati-yeyarimi+ a yi yisa endhawini leyi Davhida a yi lunghiseleleke yona,+ hikuva a a yi dzimele ntsonga eYerusalema.+5 Kutani alitari ya koporo+ leyi Bezalele+ n’wana wa Uri, n’wana wa Huru+ a yi endleke a yi vekiwe emahlweni ka tabernakela ya Yehovha; Solomoni ni nhlengeletano va kombela eka yona hi ku ya hi ntolovelo.6 Hiloko Solomoni a endla magandzelo kwalaho emahlweni ka Yehovha ehenhla ka alitari ya koporo leyi a yi ri ya ntsonga wa nhlangano, kutani a humesa magandzelo yo hisiwa ya gidi ehenhla ka yona.+7 Evusikwini byebyo Xikwembu xi humelela eka Solomoni xi ku eka yena: “Kombela! Xana ndzi ku nyika yini?”+8 Hiloko Solomoni a ku eka Xikwembu: “Hi wena Loyi a kombeke Davhida tata+ wa mina musa lowukulu wa rirhandzu ni la ndzi endleke hosi ematshan’weni yakwe.+9 Sweswi, Wena Yehovha Xikwembu, xitshembiso xa wena eka Davhida tata wa mina a xi tshembeke,+ hikuva wena u ndzi endle hosi+ ya vanhu lava va teleke ku fana ni ntshuri wa misava.+10 Sweswi ndzi nyike vutlhari ni vutivi+ leswaku ndzi huma ni ku nghena emahlweni ka vanhu lava,+ hikuva i mani la nga avanyisaka vanhu lava va wena vo tala?”+11 Kutani Xikwembu xi byela Solomoni xi ku: “Hikwalaho ka leswi swi nga embilwini ya wena swilo leswi,+ naswona u nga kombelangiki rifuwo, xuma ni ku xiximiwa kumbe moya-xiviri wa lava va ku vengaka, naswona u nga kombelangiki masiku yo tala,+ kambe u kombeleke vutlhari ni vutivi leswaku u avanyisa vanhu va mina lava ndzi ku endleke hosi ya vona,+12 u nyikiwa vutlhari ni vutivi;+ ni rifuwo ni xuma ni ku xiximiwa, ndzi ta ku nyika swona leswi ku nga riki na hosi emahlweni ka wena leyi tshameke yi va na swona,+ naswona a yi kona hosi leyi nga ta va na swona endzhaku ka wena.”+13 Kutani Solomoni a suka endhawini leyi tlakukeke leyi a yi ri eGibiyoni,+ emahlweni ka ntsonga wa nhlangano,+ a ta eYerusalema, a ya emahlweni a fuma Israyele.+14 Solomoni a hambeta a hlengeleta makalichi ni tihanci lerova a va ni makalichi ya 1 400 ni tihanci ta 12 000,+ a swi yimisa emitini ya makalichi+ ni le kusuhi ni hosi eYerusalema.15 Hiloko hosi yi endla silivhere ni nsuku eYerusalema yi fana ni maribye;+ timhandzi ta mukedari+ yi ti endla ti fana ni swinkuwana leswi nga eXefela+ hi vunyingi.16 A ku ri ni tihanci leti Solomoni a a ri na tona ti huma aEgipta,+ ti xavisiwa ematikweni mambe, naswona ntlawa wa vabindzuri va hosi a wu teka ntlhambi wa tihanci hi nxavo.+17 Hi ntolovelo a va tisa kalichi leyi xaviweke aEgipta hi swiphemu swa silivhere swa 600 ni hanci a yi xavisiwa hi swiphemu swa 150; hi yona ndlela leyi a swi ri ha yona eka tihosi hinkwato ta Vaheti ni tihosi ta Siriya.+ A va xavisa ha tona ematikweni mambe.


c: text/html

text:
XIHONDZO XO RINDZA NO. 3 2016
Loko Hi Feriwa Hi Loyi Hi N’wi Rhandzaka
Hinkwerhu hi va ni gome loko hi feriwile. Hi nga endla yini loko hi feriwe hi xirho xa ndyangu kumbe munghana?
Loko U Feriwa Hi Loyi U N’wi Rhandzaka
Munhu a nga swi kota njhani ku langutana ni gome? Naswona xana wu kona ntshembo hi varhandziwa va hina lava feke?
Xana Swi Hoxile Ku Rila Loko U Feriwile?
Hi fanele hi endla yini loko van’wana va vona onge ndlela leyi hi langutanaka ni gome ha yona a hi ya ntumbuluko?
Ndlela Yo Langutana Ni Gome
Bibele yi nyikela tindlela ta xiviri leti se tivoniweke ti tirha.
Chavelela Lava Nga Ni Gome
Hambi vanghana lavakulu va nga tsandzeka ku xiya swilaveko swa loyi a nga ni gome.
Vafi Va Ta Tlhela Va Hanya!
Xana ntshembo wa Bibele i wa xiviri?
Xana A Wu Swi Tiva?
A ku ri mani tata wa Yosefa? Hi wahi malapi ni tidayi leswi a swi kumeka eminkarhini ya ku tsariwa ka Bibele?
Ndzi Dyondze Ku Xixima Vavasati Ndzi Tlhela Ndzi Tixixima
Joseph Ehrenbogen u dyondze swin’wana eBibeleni leswi n’wi pfuneke leswaku a cinca vutomi byakwe hilaha ku heleleke.
“Ndzi Tiyimiserile Ku Famba”
Ku engetela eka ripfumelo, Raveka u kombise timfanelo tin’wana letinene.
I Yini Leswi Bibele Yi Swi Vulaka?
Xana swi hoxile ku vitana vito ra Xikwembu?
Swin'wana Leswi Nga Kona Eka Website Leyi
Ha Yini Vanhu Va Fa?
Nhlamulo ya Bibele eka xivutiso lexi ya hi chavelela ni ku hi nyika ntshembo.

robotstxt: allowed

filter: keep


text:
Swivutiso Swa Vahlayi
Ezekiyele ndzima 37 yi vulavula hi minkhavi yimbirhi leyi veke nkhavi wun’we. Xana leswi swi vula yini?
Hi ku tirhisa muprofeta wakwe Ezekiyele, Yehovha u vule ka ha ri mahlweni leswaku vanhu vakwe a va ta tlhelela eTikweni leri Tshembisiweke naswona a va ta va ni vun’we tanihi tiko ku fana ni le ku sunguleni. Vuprofeta byebyo byi tlhele byi vula leswaku lava gandzelaka Xikwembu enkarhini wa makumu a va ta va ni vun’we.
Yehovha u byele muprofeta wakwe Ezekiyele leswaku a tsala ehenhla ka minkhavi yimbirhi. A a fanele a tsala leswi eka nkhavi wun’we, “Eka Yuda ni le ka vana va Israyele lava a tirhisanaka na vona” kasi eka lowun’wana a fanele a tsala leswi, “Eka Yosefa, nkhavi wa Efrayimi, yindlu hinkwayo ya Israyele, lava a tirhisanaka na vona.” Minkhavi yimbirhi a yi ta va “nkhavi wun’we” evokweni ra Ezekiyele.
Xana rito leri nge “Efrayimi” ri vula yini? Nyimba ya Efrayimi a ku ri yona leyikulu swinene eka tinyimba letin’wana ta khume ta mfumo wa le n’walungwini wa Israyele. Entiyisweni, Yerobuwamu hosi yo sungula leyi fumeke emfun’weni wolowo, a a ri wa nyimba ya Efrayimi. (Deteronoma 33:13, 17; 1 Tihosi 11:26) Nyimba yoleyo a yi ri ya Efrayimi, n’wana wa Yosefa. (Tinhlayo 1:32, 33) Yosefa a a kume nkateko wo hlawuleka eka tata wakwe Yakobe. A swi fanerile leswaku “nkhavi wa Efrayimi” wu yimela tinyimba ta khume ta le mfun’weni wa le n’walungwini. Hi lembe ra 740 loko Kreste a nga si velekiwa, Ezekiyele a nga si profeta, Vaasiriya va hlule mfumo wa le n’walungwini wa Israyele ni ku yisa vanhu evukhumbini. (2 Tihosi 17:6) Endzhaku ka malembe yo tala, Vababilona va hlule Vaasiriya. Kutani loko Ezekiyele a tsala vuprofeta bya minkhavi yimbirhi, Vaisrayele vo tala a va hangalake ni Mfumo hinkwawo wa Babilona.
Hi lembe ra 607 Kreste a nga si velekiwa, Vababilona va hlule tinyimba timbirhi ta Yuda ta mfumo wa le dzongeni ni ku tlhela va yisa vanhu evuhlongeni eBabilona. Swi nga ha endleka va teke ni lava humaka emfun’weni wa le n’walungu wa Israyele. Tihosi ta mfumo wa le dzongeni a ti ri ta nyimba ya Yuda. Vaprista a va tshama eYuda hikuva a va tirha etempeleni eYerusalema. (2 Tikronika 11:13, 14; 34:30) Kutani a swi fanela leswaku nkhavi lowu a wu ri wa “Yuda” a wu yimela tinyimba timbirhi ta le mfun’weni wa le dzongeni.
Xana minkhavi leyimbirhi yi hlanganisiwe rini? Leswi swi endleke hi lembe ra 537 Kreste a nga si velekiwa, loko lava yimelaka mfumo wa le dzongeni ni wa le n’walungwini va vuya hi le vukhumbini ni ku pfuxa tempele eYerusalema. Tiko ra Israyele a ri nga ha avananga. Vaisrayele a va sungule ku tlhela va gandzela Yehovha swin’we. (Ezekiyele 37:21, 22) Muprofeta Esaya na muprofeta Yeremiya va profete hi vun’we lebyi.
Muprofeta Ezekiyele u profete yini hi vugandzeri lebyi tengeke? U vule leswaku Yehovha u ta endla leswaku hinkwavo lava n’wi gandzelaka va “va nchumu wun’we.” (Ezekiyele 37:18, 19) Xana vuprofeta lebyi byi hetisekile sweswi? Ina. Vuprofeta lebyi byi sungule ku hetiseka hi 1919. Emahlweni ka kwalaho, Sathana u ringete ku endla leswaku vanhu va Xikwembu va nga vi ni vun’we. Kambe hi 1919, hakatsongotsongo va hleriwile ni ku tlhela va hlanganisiwa.
Hi nkarhi wolowo, vanhu vo tala va Xikwembu a va ri ni ntshembo wo va tihosi ni vaprista etilweni na Yesu. (Nhlavutelo 20:6) A va fana ni nkhavi wa Yuda. Nilokoswiritano, a ku ri ni vanhu vatsongo lava nga ni ntshembo wo hanya hilaha ku nga heriki laha misaveni. Naswona hi ku famba ka nkarhi, lava nga ni ntshembo lowu va ye va tala. (Zakariya 8:23) A va fana ni nkhavi wa Yosefa.
Namuntlha, mintlawa hayimbirhi yi tirhela Yehovha swin’we. Yi ni Hosi yin’we, Yesu Kreste. Eka vuprofeta bya Ezekiyele, ku vulavuriwa hi hosi leyi tanihi “nandza wa mina Davhida.” (Ezekiyele 37:24, 25) Yesu u khongelele valandzeri vakwe eka Tata wakwe a ku: “Hinkwavo [ka vona] va va un’we, tanihi leswi wena, Tatana, u nga ni vun’we na mina ni leswi na mina ndzi nga ni vun’we na wena.” * (Vona nhlamuselo ya le hansi.) (Yohane 17:20, 21) Yesu u tlhele a profeta leswaku ntlhambinyana wakwe wa vadyondzisiwa lava totiweke wu “ta va ntlhambi wun’we” ni “tinyimpfu tin’wana.” Hinkwavo ka vona a va ta landzela “murisi . . . un’we.” (Yohane 10:16) Hilaha Yesu a hlamuseleke hakona, vanhu hinkwavo va Xikwembu namuntlha va ni vun’we, ku nga khathariseki leswaku va ta hanya hilaha ku nga heriki etilweni kumbe emisaveni!
^ ndzim. 10 Loko Yesu a vulavula hi xikombiso xa masiku ya makumu, u byele vadyondzisiwa vakwe swikombiso swo hlayanyana. Swa hlamarisa ku xiya leswaku u sungule hi “hlonga ro tshembeka ni ro tlhariha,” ku nga ntlawa lowutsongo wa vamakwerhu lava totiweke lava a va ta rhangela vanhu va Xikwembu. (Matewu 24:45-47) Kutani endzhaku ka sweswo u hlamusele swikombiso leswi kombetelaka eka vatotiwa hinkwavo. (Matewu 25:1-30) Eku heteleleni u vulavule hi lava nga ta seketela vamakwavo va Kreste ni ku tlhela va hanya hilaha ku nga heriki emisaveni. (Matewu 25:31-46) Hilaha ku fanaka, loko vuprofeta bya Ezekiyele byi sungula ku hetiseka enkarhini wa hina, eku sunguleni a byi kombetela eka lava nga ni ntshembo wo hanya etilweni. Hambileswi tinyimba ta khume ta Israyele hi ntolovelo ti nga fanekiseliki lava nga ta hanya hilaha ku nga heriki laha misaveni, vun’we lebyi ku vulavuriwaka ha byona eka vuprofeta lebyi byi hi tsundzuxa vun’we lebyi nga kona exikarhi ka lava nga ta hanya laha misaveni ni lava totiweke.


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Levhitika 3:1-17
3 “‘Loko gandzelo rakwe ku ri xitlhavelo xa xinakulobye,+ loko a ri nyikela ri huma entlhambini wa tihomu, ku nga khathariseki leswaku i nkunzi kumbe i ntswele, u ta ri nyikela ri ri leri hanyeke+ kahle emahlweni ka Yehovha.2 U fanele a tlhandleka voko ehenhla ka nhloko+ ya gandzelo rakwe, ri ta tlhaviwa enyangweni ya ntsonga wa nhlangano; kutani vana va Aroni, lava va nga vaprista va fanele va xuva ngati ehenhla ka alitari va yi rhendzela.3 U fanele a nyikela xitlhavelo xin’wana xa xinakulobye xi va gandzelo ra Yehovha leri endliweke hi ndzilo, ku nga mafurha+ lama funengetaka marhumbu ni mafurha hinkwawo lama nga ehenhla ka marhumbu,+4 ni tinso+ timbirhi ni mafurha lama nga eka tona, hilaha ku fanaka ni lama nga ematsheveni. Loko ku ri xilekhelekhe lexi nga ehenhla ka xivindzi, u ta xi susa swin’we ni tinso.5 Kutani vana+ va Aroni va ta swi mbulukisa+ ealitarini swi va gandzelo leri endliweke hi ndzilo ri va nun’hwelo+ lowu phyuphyisaka eka Yehovha ehenhla ka gandzelo ro hisiwa, leri nga ehenhla ka tihunyi+ leti nga endzilweni.6 “‘Kutani loko gandzelo rakwe ri huma entlhambini wa tinyimpfu leswaku ri ta va xitlhavelo xa xinakulobye eka Yehovha, leri nga khuna kumbe ntswele, u ta ri nyikela ri hanye kahle.+7 Loko a nyikela khuna leritsongo ri va gandzelo rakwe, u fanele a ri nyikela emahlweni ka Yehovha.+8 U fanele a tlhandleka voko ehenhla ka nhloko+ ya gandzelo rakwe, ri ta tlhaviwa+ emahlweni ka ntsonga wa nhlangano; kutani vana va Aroni va ta xuva ngati ya rona ehenhla ka alitari va yi rhendzela.9 Exitlhavelweni xa xinakulobye u fanele a nyikela mafurha ya xona ma va gandzelo ra Yehovha+ leri endliweke hi ndzilo. U ta susa ncila+ hinkwawo lowu noneke ekusuhi ni longo ni mafurha lama funengetaka marhumbu ni mafurha hinkwawo lama nga ehenhla ka marhumbu,+10 ni tinso timbirhi ni mafurha lama nga eka tona, hilaha ku fanaka ni lawa ma nga ematsheveni. Loko ku ri xilekhelekhe+ lexi nga ehenhla ka xivindzi, u ta xi susa swin’we ni tinso.11 Kutani muprista u fanele a swi mbulukisa+ ehenhla ka alitari swi va swakudya,+ swi va gandzelo ra Yehovha leri endliweke hi ndzilo.12 “‘Kutani loko gandzelo rakwe ku ri mbuti,+ u fanele a yi nyikela emahlweni ka Yehovha.13 U fanele a tlhandleka voko ehenhla ka nhloko+ ya yona, yi ta tlhaviwa+ emahlweni ka ntsonga wa nhlangano; kutani vana va Aroni va fanele va xuva ngati ya yona ehenhla ka alitari va yi rhendzela.14 Eka yona u fanele a nyikela mafurha lama funengetaka marhumbu ni mafurha hinkwawo lama nga ehenhla ka marhumbu+ swi va gandzelo rakwe, swi va gandzelo ra Yehovha leri endliweke hi ndzilo15 ni tinso timbirhi ni mafurha lama nga eka tona, hilaha ku fanaka ni lawa ma nga ematsheveni. Loko ku ri xilekhelekhe lexi nga ehenhla ka xivindzi u ta xi susa swin’we ni tinso.16 Muprista u fanele a swi mbulukisa ealitarini swi va swakudya, swi va gandzelo leri endliweke hi ndzilo ri va nun’hwelo lowu phyuphyisaka. Mafurha hinkwawo i ya Yehovha.+17 “‘I nawu wa hilaha ku nga riki na makumu eswitukulwaneni swa n’wina, etindhawini hinkwato ta n’wina leti mi tshamaka eka tona: mi nga tshuki mi dya mafurha kumbe ngati+ nikatsongo.’”


text:
1Litshigu lile, Jesu a di khuga khu ndrangani a hongola siwoni aya khala. 2A di ya randredwa khu vathu nya vangi ngudzu, gu nga mu girago gu a bela ngalavani a khala, a tshiya gidzemo siwoni. 3Khu vbale, a di va hevbudza silo nya singi khu sipimaniso, a gu va embela, khuye: "Nga wonani, a di khuga muthu nya gukari gasi guya yala mbewu yaye. 4Na gu swaya, yimbe yi di thegela bambe nya ndzila; si dita sinyoni sita yi rothela. 5Yimbe yi di thegela mu siwindrini, u mo manga bani mari mwalo mafu nya mangi; mbewu yi di vbiredzela gu buga, kholu mafu yakone kha ma nga bani ma etide ngudzu. 6Aholu, na li vbiside lihani, yi divbya. Kha nga ulo yi nga bani yiri mwalo mikhamba, yi di banga. 7Yimbe yi di thegela mibani; miba yi di dandra yi gu midza mbewu yile. 8Gasi iyo yi nga thegela mu wulimeni nya wadi, yi di thela mihandro: dzomo dzi nga thela lizana; dzimbe, livbandre na limwedo magumi; dzimbe, magumi mararu dzimbewu. 9Uye a gu ni dzindzeve nya guyingise, a na pwe!" 10Khavbo avbo, vapizane va di mu yela vaya mu wudzisa, khavo: "Khu ginani u ganelago navo khu sipimaniso?" 11A di va hakha, khuye: " Ga enu, Nungungulu a ngu tivisa misihalo nya mufumu wa ndzadzini, gasi avo va mwalo giningwa gyogyo. 12Kholu uye a gu naso a na engedzedwa, a gu mana nya singi; gasi uye a gu mwalo gilo ambari iso a gu naso, a na dzegedwa. 13Khiso isoso si nyi girago gu eni nyi ganela navo khu sipimaniso, kholu va ngu ronoga nyamba wona gilo; ni gu yingisa nyamba pwa gilo. 14Ma ngu tadzisega gwawe mahungu ya muphrofeti Isaya, ma gu khayo: 'Gupwa mu, na pwa aholu kha mu na pima gilo;na mu khedzide, mu na ronoga, aholu kha mu na wona gilo. 15Kha nga ulo myonyo nya vathu vava yi vivbidego, dzindzeve ni maho yawe si segegidego niso,va nga wona khu maho, va pwa khu dzindzeve,ni gu mana gwadi tshamuselo wakone,va vbindrugedze mavbanyelo, gasi eni nyi va vbanyise.' 16"Gasi enu sanu, mu kategide kholu mungu wona; ni dzindzeve dzanu, kholu dzingu pwa. 17Khu lisine nyingu mi embelani nya gukheni: vaprofeti nya vangi ni vanya ndruda va vbwetide gu wona iso mu si wonago, aholu kha va si wona; gu pwa iso mu si pwago, aholu kha va si pwa gilo. 18"Yingisani, nyi mi embele tshamuselo nya, gipimaniso nya muyali. 19Muthu a pwago mahungu nya mufumu asi mapimi ma gu thula ginani, khu wule a nga hakhago mbewu bambe nya ndzila. Na vbohide Sathane, a ngu ta dzega mbewu yi nga bani a yi yadwe monyoni gwaye. 20Wule a nga hakhago mbewu mu siwindrini, khu wule apwago mahungu, a ma hakha khu gunengela gikhatyana gyogyo. 21Kha nga ulo a gu mwalo mikhamba, kha tiya: Sa gu vboha sigaradzo ni sisaniseko khu kotani nya mahungu, a gu dzegela gu ma diga. 22Wule a nga hakhago mbewu mibani, khu wule a pwago mahungu; aholu sigaradzo nya guvbanye ni dzithomba nya mafu si midza mahungu, ma hegisago khu gu mba thela gilo. 23Wule a nga hakhago mbewu mu wulimeni nya wadi, khu wule a pwago mahungu a ma ti ma gu thula ginani: Oyu a ngu thela mihandro nya yingi: lizana, livbandre na limwedo magumi, magumi mararu." 24Jesu a di va ninga gimbe gipimaniso, khuye: "Mufumu wa ndzadzini wu ngu fana ni muthu a nga yalago mbewu nya yadi thembweni gwaye. 25Ni wutshigu, na va lade, a di ta nala waye a ta yala nyasavare vbakari nya mavbila, a gu hongola. 26Na ma dandride mavbila, ma thela mihandro, wu di manega nuwo nyasavare. 27Sithumi sakone si diya ga mune ndranga si ya khiso: 'Pfhumu, khandri u di yala basi mbewu nya yadi thembweni gwago, gani? Nyasavare wa guta khu hayi?' 28A di va hakha, khuye: 'Nala wangu khuye a giridego isoso.' Sithumi si di mu wudzisa, khiso: 'U ngu dzina gu khuwe hi ya wu kulela, gani?' 29A di va hakha, khuye: 'Ahihi, mu nga phazamani mu gu kula gumogo ni mavbila. 30Si digeni si dandre satshavbo kala gu vboha nango nya guvbwere; gikhati gyogyo nyi na embela vavbweri, kheni: Dusani guphela nyasavare, mu wu hunga khu dzinyandra mu vbisa; gasi mavbila, ma pileni, mu ma thela gisangalani gwangu.' " 31Jesu a di va ninga gimbe gipimaniso, khuye: "Mufumu wa ndzadzini wu ngu fana ni mbewu nya ginapi, muthu a nga yi dzegago a yala thembweni gwaye. 32Iyo yi dugwana guvbindra dzimbewu dzatshavbo, aholu, na yi dandride, yi ngu vbindra mitongwe yatshavbo ya thembweni, yi gu khala simbo nya khongolo, wu thela matamo sita mbakelago umo sinyoni si hefemula." 33Jesu a di va ninga gambe gimbe gipimaniso, khuye: "Mufumu wa ndzadzini wu ngu fana ni mela wu nga dzegwago khu nyamayi moyo a wu pfanga ni ndrengo tharu nya wuguvbi, kala wu gugumugisa wuguvbi watshavbo." 34Jesu a di ganela satshavbo sesi khu sipimaniso vbakari nya gidzemo; gimwalo a nga ganela vbakari gwawe nyamba khu gu pimanisa. 35Ma di tadzisega kharati, mahungu ya muprofeti, a nga khuye: "Nyi na ganela khu sipimaniso,gasi gu tivisa silo si nga bani si sihalegide gukhugela guvangwa nya litigo." 36Khavbo avbo, a di diga gidzemo a gu hongola gaya; vapizane va di mu yela vaya khavo: "Hi tshamusele gipimaniso nya nyasavare thembweni." 37Uye a di va hakha, khuye: "Wule a yalago mbewu nya yadi, khu Mwamana wa Muthu. 38Lithembwe khu litigo; mbewu nya yadi khu sanana nya mufumu wa Nungungulu; nyasavare khu sanana sa Sathane; 39nala a nga yalago nyasavare khu Sathane. Gu vbwera khu guhegisa nya litigo; vavbweri khu sirumwa sa Nungungulu. 40Khu kharato, kha nga nyasavare wu kokedwago wu vbiswa niloni, kharato nu go gu na girega guhegisani nya litigo: 41Mwamana wa Muthu a na rumela sirumwa saye si dusela wufumuni gwaye satshavbo sikhunguvanyiso ni a va va girago guvivba, 42si va rinya niloni, umo va na guya lilago ni gu ketsa magwaha. 43Gasi va nya ndruda va na ngangamela kha nga lidambo, mufumuni wa Babe wawe. Uye a gu ni dzindzeve a na yingise. 44"Mufumu wa ndzadzini wu ngu fana ni thomba yi nga sihwago mahangeni yi gu tugudwa khu muthu, a yi fulusa a yi siha wumbe wulanga. Na tade khu gunengela, a di ya rengisa satshavbo a nga bani ari naso, gasi gu renga mahange yale. 45Mufumu wa ndzadzini wu ngu fana gambe ni muthu nya wugwewo, a vbwetago dzindralama nya dzadi. 46Na mane ndralama mweyo nya gurengwe khu dzitsapawu nya dzingi, a gu rengisa satshavbo a gu naso, gasi gu renga ndralama yile. 47"Mufumu wa ndzadzini wu ngu fana gambe ni dzikhoga dzi theswago matini dzi mola mafumbu yatshavbo nya dzindzandzi. 48Na dzi tade, dzi ngu ndrindredwa dzi duswa funguni, avbo vagogi va hathelago dzi ndzandzi, idzo nya dzadi va thela mu lisengweni, idzo nyamba dzadi va dzi dzudzuga. 49Khidzo kharati gu na giregago guhegisani nya litigo: Si na duga sirumwa sa Nungungulu sita hambanisa avo nyamba vadi vbakari nya va nya ndruda, 50si va rinya niloni, umo va na gu lilago ni gu khukhurusa magwaha. 51"Mu si mane satshavbo sesi nyi mi embedego, gani?" Va di hakha, khavo: "Ina." 52Khavbo avbo, a di va embela, khuye: " Khu kharato, muhevbudzi nya Nayo watshavbo a hevbudego iso si lumbago mufumu wa ndzadzini a ngu fana ni mune ndranga a dusago khumo nya thomba yaye silo nya siphya niso sa gale." 53Hwane nya gu na vbedzide gu va ninga sipimaniso sesi, Jesu a di khuga khu vbale. 54Na vbohide tigoni gwawe, a di hevbudza nyumbani nya nombelo. Vatshavbo va di tala khu guliwuga, va gu wudzisana, khavo: "A gu mana hayi guti gogu ni tshivba nya gugire siliwugiso? 55Ina khandruye oyu mwamana wa muvati, gani? Ina mayi waye khandri Mariya? Vandriyaye khandri Jakobe, ni Josefe, ni Simoni ni Judha? 56Vandriyaye nya vanyamayi khandravo hi vbanyago navo tigoni mumu? A gu si mana hayi satshavbo sesi?" 57Khu kharato, va di hiwa khuye. Aholu, Jesu a di va embela, khuye: "Muprofeti a gu nyenywa basi tigoni ni ndrangani gwawe." 58Kha dzi kodza gu gira vbale siliwugiso nya singi khu kotani nya gumba khodwa nya vathu vale.
Copyright
Learn More


text:
Xana Lexi Hi Xona Xikongomelo Xa Xikwembu?
HLAYA phepha-hungu rin’wana ni rin’wana. Kutani u hlalela mahungu eka thelevhixini kumbe u ma yingisela eka xiya-ni-moya. U ta kuma leswaku ku vulavuriwa ngopfu hi vugevenga, nyimpi ni vutherorisi! Anakanya hi swiphiqo swa wena n’wini. Swi nga endleka leswaku u dya mbitsi u xeva hi nhlomulo hikwalaho ko vabyeriwa hi loyi u n’wi rhandzaka kumbexana munhu wa kona u lovile. Swi nga endleka u titwa ku fana ni munhu lonene Yobo, loyi a vuleke leswaku wa “tsakama hi ku xaniseka.”—Yobo 10:15.
Tivutise:
Xana lexi a xi ri xona xikongomelo xa Xikwembu ha mina ni vanhu lavan’wana hinkwavo?
I mani la nga ndzi pfunaka leswaku ndzi kota ku tiyisela swiphiqo swa mina?
Xana swa tshembisa leswaku hi ta kala hi hanya hi ku rhula emisaveni?
Bibele yi ni tinhlamulo leti enerisaka ta swivutiso leswi.
BIBELE YI DYONDZISA LESWAKU XIKWEMBU XI TA ENDLA SWILO LESWI LANDZELAKA LA MISAVENI.
“Xi ta sula mihloti hinkwayo ematihlweni ya vona, rifu a ri nge he vi kona, hambi ku ri ku kolola, ni xirilo ni xitlhavi a swi nge he vi kona.”—Nhlavutelo 21:4
“La khutaka u ta tlula kukota mhunti.”—Esaya 35:6
“Mahlo ya lava nga voniki ma ta pfuriwa.”—Esaya 35:5
‘Hinkwavo lava nga eka masirha-bako ya xitsundzuxo va ta huma.’—Yohane 5:28, 29
“Ku hava munhu la tshamaka kona la nga ta ku: ‘Ndza vabya.’”—Esaya 33:24
“Ku ta va ni mavele yo tala emisaveni.”—Pisalema 72:16
VUYERIWA HI LESWI BIBELE YI SWI DYONDZISAKA
Leswi u swi dyondzeke eka matluka lama hundzeke, u nga swi bakanyeli etlhelo naswona u nga swi teki swi ri norho ntsena. Xikwembu xi tshembisa leswaku xi ta swi endla naswona Bibele yi hlamusela ndlela leyi xi nga ta swi endla ha yona.
Nilokoswiritano, Bibele yi vuyerisa hi tindlela to tala. Yi ku pfulela ndlela ya leswaku u tiphina hi vutomi sweswi. Yimanyana, u anakanya hi swilo leswi ku karhataka. Ku nga ha va ku ri ku pfumala mali, swiphiqo swa ndyangu, ku vabya kumbe ku feriwa hi murhandziwa wa wena. Bibele yi nga ku pfuna leswaku u kota ku langutana ni swiphiqo sweswo namuntlha, naswona yi nga ku chavelela hi ku hlamula swivutiso swo fana ni leswi:
Ha yini hi xaniseka?
Hi nga swi kotisa ku yini ku langutana ni swilo leswi hi tikiselaka vutomi?
Hi nga endla njhani leswaku ndyangu wa hina wu va lowu tsakeke?
Ku endleka yini hi hina loko hi fa?
Xana hi ta kala hi va vona varhandziwa va hina lava feke?
Hi nga tiyiseka njhani leswaku Xikwembu xi ta swi endla leswi xi tshembiseke leswaku xi ta hi endlela swona enkarhini lowu taka?
Leswi u hlayaka buku leyi, swi vula leswaku u rhandza ku tiva leswi Bibele yi swi dyondzisaka. Buku leyi yi ta ku pfuna. Xiya leswaku tindzimana ta yona ti ni swivutiso leswi fambisanaka na tona ehansi ka tluka. Vanhu va timiliyoni va tiphinile hi ku dyondza Bibele ni Timbhoni ta Yehovha, va tirhisa swivutiso ni tinhlamulo. Hi tshemba leswaku na wena u ta tiphina. Onge Xikwembu xi nga ku katekisa loko u ri karhi u tiphina hi dyondzo leyi tsakisaka ni leyi enerisaka, leyi nga ta ku endla u tiva leswi Bibele yi swi dyondzisaka hakunene!!
DYONDZA SWO TALA
Leswi Endlekaka Eka Dyondzo Ya Bibele
Emisaveni hinkwayo, Timbhoni ta Yehovha ti tiviwa hi ku fambisela vanhu dyondzo ya Bibele ya mahala. Hlalela ndlela leyi yi fambisiwaka ha yona.


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Eksoda 5:1-23
5 Endzhaku ka sweswo Muxe na Aroni va nghena kutani va byela Faro+ va ku: “Yehovha Xikwembu xa Israyele u te, ‘Tshika vanhu va mina va famba leswaku va ta ndzi endlela nkhuvo emananga.’”+2 Kambe Faro a ku: “I mani Yehovha+ leswaku ndzi yingisa rito rakwe ndzi tshika Israyele a famba?+ A ndzi n’wi tivi Yehovha nikatsongo,+ kasi ku tlula kwalaho a ndzi nge n’wi tshiki Israyele a famba.”+3 Hambiswiritano, va ya emahlweni va ku: “Xikwembu xa Vaheveru xi tihlanganise na hina.+ Hi kombela ku teka riendzo ra masiku manharhu hi ya emananga hi ya endlela Yehovha Xikwembu+ xa hina xitlhavelo; loko swi nga ri tano u ta hi ba hi ntungu kumbe hi banga.”+4 Hiloko hosi ya Egipta yi ku eka vona: “Ha yini wena Muxe na Aroni mi tshikisa vanhu mintirho ya vona?+ Fambani mi ya tirha mintirho ya n’wina!”+5 Faro a ya emahlweni a ku: “Maswivo! Sweswi vanhu va tiko se va tele,+ hakunene n’wina mi va tshikisa ku tirha mintirho+ ya vona.”6 Hi ku hatlisa esikwini rero Faro a lerisa lava a va sindzisa vanhu ku tirha ni valanguteri+ va vona a ku:7 “Mi nga ha hlengeleti byanyi ku fana ni le ku sunguleni leswaku mi nyika vanhu va endla switina.+ A va tihlengeletele byanyi hi voxe.8 Ku tlula kwalaho, nhlayo leyi lavekaka ya switina leswi a va swi endla eku sunguleni, mi ta yi lava hi nsindziso eka vona. Mi nga va hunguteli, hikuva va loloha.+ Hi yona mhaka leyi va rilaka va ku, ‘Hi lava ku famba, hi lava ku ya endlela Xikwembu+ xa hina xitlhavelo!’9 Ntirho a wu va tikele vanhu lava naswona mi va endla va wu tirha, mi nga va pfumeleli leswaku va nyikela nyingiso eka marito ya mavunwa.”+10 Hikwalaho lava sindzisaka vanhu ku tirha+ ni valanguteri va vona va huma kutani va byela vanhu va ku: “Faro u te, ‘A ndzi nge he tlheli ndzi mi nyika byanyi.11 N’wina fambani, mi tikumela byanyi kun’wana ni kun’wana laha mi nga ta byi kuma kona, hikuva mintirho ya n’wina a yi nge hungutiwi nikatsongo.’”+12 Hikwalaho vanhu va hangalaka hinkwako etikweni ra Egipta leswaku va hlengeleta mahlanga ma va byanyi.13 Kutani lava va va sindzisaka+ ku tirha va tshamela ku va sindzisa va ku: “Hetani mintirho ya n’wina, un’wana ni un’wana ntirho wakwe wa siku ni siku, ku fana ni le nkarhini lowu byanyi a bya ha kumeka.”+14 Endzhaku valanguteri+ va vana va Israyele, lava vanyiki va mintirho va Faro va va vekeke ehenhla ka vona, va biwile,+ vona va ku: “Ha yini tolo ni namuntlha+ mi nga hetanga mintirho leyi mi nyikiweke yona ya ku endla switina,+ ku fana ni le ku sunguleni?”15 Hikwalaho valanguteri+ va vana va Israyele va ya rila eka Faro va ku: “Ha yini u endla malandza ya wena hi ndlela leyi?16 Malandza ya wena a ma nyikiwi byanyi kambe va ri eka hina, ‘Endlani switina,’ kutani sweswi malandza ya wena ma biwa kasi i xihoxo xa vanhu va wena.”+17 Kambe yena a ku: “Ma loloha, ma loloha!+ Hi yona mhaka leyi mi nge, ‘Hi lava ku famba, hi lava ku ya endlela Yehovha xitlhavelo.’+18 Kutani sweswi fambani mi ya tirha! Hambileswi mi nga ta ka mi nga nyikiwi byanyi, kambe mi ta endla nhlayo leyi vekiweke ya switina.”+19 Hiloko valanguteri va vana va Israyele va tivona va ri eka xiyimo xo biha loko va byeriwa marito lama nge:+ “Mi nga hunguti nikatsongo switina leswi un’wana ni un’wana a swi endlaka siku ni siku.”+20 Endzhaku ka sweswo va hlangana na Muxe na Aroni,+ lava a va yime kwalaho ku ta hlangana na vona loko va huma eka Faro.21 Hiloko hi ku hatlisa va ku eka vona: “Yehovha a a mi langute a mi avanyisa,+ tanihi leswi mi hi endleke risema ro biha+ emahlweni ka Faro ni le mahlweni ka malandza yakwe lerova va khoma banga hi voko leswaku va hi dlaya.”+22 Kutani Muxe a hundzulukela eka Yehovha a ku: “Yehovha,+ ha yini u vangele ku biha eka vanhu+ lava? Ha yini u rhume mina?+23 Hikuva ku sukela hi nkarhi lowu ndzi yeke ha wona emahlweni ka Faro leswaku ndzi vulavula hi vito ra wena,+ u endle swo biha eka vanhu lava,+ a wu va kutsulanga nikatsongo vanhu va wena.”+


text:
SWIFANISO SWA KHALE
Robert Boyle
Vativi va matimu va nga ha tsundzuka Robert Boyle tanihi mutivi wa sayense loyi a tirhiseke xivongo xakwe ku thya nawu wa ntumbuluko vito leri nge Boyle’s law, lowu hlamuselaka ku hambana exikarhi ka pressure na volume eka tigasi. Swilo swa nkoka swinene leswi a swi tshubuleke swi veke masungulo ya nhluvuko lowukulu wa timhaka ta sayense lowu veke kona endzhaku ka loko a file. Kambe a a nga ri mutivi wa sayense loyi a nga ni vutshila ntsena. U tlhela a tekiwa tanihi wanuna loyi a a ri ni ripfumelo leri tiyeke eka Xikwembu ni le ka Rito ra xona leri huhuteriweke, ku nga Bibele.
BOYLE u velekiwe endyangwini lowu fuweke eLismore Castle le Ireland hi 1627. Hi nkarhi wolowo a ku ta sungula nguva leyi van’wamatimu va yi thyeke nguva ya vutlhari, ku nga nkarhi lowu vavanuna vo tlhariha va ringeteke ku ntshunxa vanhu emhakeni yo hisekela vukhongeri ni tipolitiki ku tlula mpimo leswi va pfaleke mahlo ku ringana malembe-xidzana yo tala. Na yena a a lava ku endla tano. Ebukwini leyi vulavulaka hi vutomi byakwe loko a ha ri ntsongo, u tithye vito leri nge Philaretus, leswi vulaka “Murhandzi Wa Leswo Lulama.”
Ku navela ka Boyle ko dyondza ntiyiso a ku fambisana swinene ni ku navela ka yena ko lava ku byela van’wana swilo hinkwaswo leswi a swi dyondzeke. U ve mutsari wa tibuku to tala, leti khumbeke vanhu vo tala swinene lava hanyeke enkarhini wakwe, ku katsa na Nkulunkumba Isaac Newton, ku nga mutivi wa sayense loyi a dumeke. Hi 1660, Boyle u ve un’wana wa vasunguri va Nhlangano wa le Vuhosini, ku nga huvo ya sayense leyi ninamuntlha ya ha riki kona eLondon le Nghilandhi.
NGHWAZI YA SAYENSE
Ku vuriwa leswaku Boyle i musunguri wa tikhemikhali. Ndlela leyi a a endla swilo ha yona a yi hambane ngopfu ni ya vativi va sayense va le nkarhini wakwe lava a va ringeta ku kuma tindlela to cinca tinsimbi leti tolovelekeke leswaku ti va nsuku. A va nga swi vuli swilo leswi va swi tshubuleke kumbe a va swi tsala hi ndlela leyi rharhanganeke leswaku swi twisisiwa hi vanhu lava dyondzekeke ntsena. Ku hambana na vona, Boyle a a tsala vuxokoxoko hinkwabyo bya ntirho wakwe. Ku engetela kwalaho, ematshan’weni yo pfumela ntsena eka mavonelo lawa ku nga khale ku pfumeriwa eka wona, a a tshemba leswaku i swa nkoka swinene ku endla minkambisiso leyi pimanisaka swilo swimbirhi leswi fanaka ku vona loko ku ri ni ku cinca exikarhi ka swona leswaku a ta vula mhaka leyi khomekaka.
Minkambisiso ya Boyle a yi seketela mhaka ya leswaku nchumu wun’wana ni wun’wana wu endliwa hi ku hlangana ka swiaki swo karhi swi va nyandza yin’we.
Ndlela leyi Boyle a a endla ndzavisiso wa sayense ha yona yi katsakanyiwe kahle ebukwini yakwe leyi dumeke leyi nge The Sceptical Chymist. Eka yona u khutaza van’wasayense leswaku va papalata ku tikukumuxa nileswaku va tiyimisela ku pfumela swihoxo swa vona. U vule leswaku vanhu lava nga ni mavonelo lama hambaneke ni ya van’wana va fanele va swi hambanisa hi vukheta swilo leswi va tivaka leswaku i ntiyiso ni leswi va anakanyaka leswaku i ntiyiso.
Boyle u vule leswaku vanhu lava nga ni mavonelo lama hambaneke ni ya van’wana va fanele va swi hambanisa hi vukheta swilo leswi va tivaka leswaku i ntiyiso ni leswi va anakanyaka leswaku i ntiyiso
WANUNA WA RIPFUMELO
Boyle u tirhise swilo leswi a a swi tiva leswaku i ntiyiso ku tiyisa ripfumelo rakwe eka Xikwembu. Leswi a swi tshubuleke loko a endla ndzavisiso hi vuako hinkwabyo ni ndlela leyi swivumbiwa leswi hanyaka swi vumbiweke ha yona, swi n’wi khorwisile leswaku ku fanele ku ri ni Muvumbi. Kutani u kanete dyondzo leyi a yi tinyika matimba exikarhi ka tintlhari ta le nkarhini wakwe ya leswaku Xikwembu a xi kona. Kutani u gimete hi ku vula leswaku ku hava munhu loyi a tirhisaka mabyongo loyi a nga tsandzekaka ku pfumela leswaku Xikwembu xi kona.
Hambiswiritano, Boyle a a nga pfumeli leswaku vanhu va nga kota ku kuma vutivi bya ntiyiso hi vutlhari bya vona ntsena. U xiye leswaku va fanele va kuma nhlamuselo leyi humaka eka Xikwembu. U vule leswaku nhlamuselo yoleyo i Rito ra Xikwembu, ku nga Bibele.
Boyle u karhatekile loko a xiya leswaku vanhu vo tala a va nga ti tivi tidyondzo ta Bibele naswona a swi tikomba onge tidyondzo ta vona ta vukhongeri a ti nga sekeriwanga helo. Kutani u tivutisile leswaku swi tisa ku yini leswaku tidyondzo ta vukhongeri leti munhu a pfumelaka eka tona ti sekeriwa hi ku helela eka swilo leswi vatswari vakwe va pfumelaka eka swona kumbe leswi ku pfumeriwaka eka swona endhawini leyi a velekeriweke eka yona? U sungule ku swi hisekela swinene ku pfuna vanhu leswaku va tiva leswi engetelekeke hi Bibele.
Kutani u humese mali leswaku a seketela ku kandziyisiwa ka Bibele hi tindzimi to tala. Tindzimi ta kona ti katsa tindzimi tin’wana ta xintu leti vulavuriwaka eAmerika N’walungu swin’we ni Xiarabu, Xi-Irish, Ximalay ni Xiturkey. Xisweswo, Robert Boyle a a tlharihile hi ntumbuluko kambe a a titsongahata naswona a a swi navela ngopfu ku tiva ntiyiso etimhakeni hinkwato ni ku pfuna van’wana leswaku na vona va wu tiva.


text:
LESWI NGA ENDZENI
Xiphemu 1 KU SUKA EKU TUMBULUXIWENI KU YA EKA NDHAMBI
- Xikwembu Xi Sungula Ku Tumbuluxa Swilo
- Ntanga Wo Saseka
- Wanuna Ni Wansati Vo Sungula
- Lexi Endleke Va Hlongoriwa eKaya Ra Vona
- Vutomi Byi Sungula Ku Tika
- N’wana Lonene Ni Lowo Homboloka
- Wanuna Wa Vurhena
- Swihontlovila eMisaveni
- Nowa A Aka Ngalava
- Ndhambi Leyikulu
Xiphemu 2 KU SUKA EKA NDHAMBI KU YA EKA KU KUTSURIWA LE EGIPTA
- Nkwangulatilo Wo Sungula
- Vanhu Va Aka Xihondzo Lexikulu
- Abrahama — Munghana Wa Xikwembu
- Xikwembu Xi Ringa Ripfumelo Ra Abrahama
- Nsati Wa Lota U Langute eNdzhaku
- Isaka U Kuma Nsati Lonene
- Mahahla Lawa A Ma Nga Fani
- Yakobe U Ya eHarani
- Yakobe A A Ri Ni Ndyangu Lowukulu
- Dina A Nghena eKhombyeni
- Yosefa A Vengiwa Hi Vamakwavo
- Yosefa A Hoxiwa eKhotsweni
- Milorho Ya Faro
- Yosefa A Ringa Vamakwavo
- Ndyangu Wu Rhurhela Le Egipta
- Yobo A A Tshembekile Eka Xikwembu
- Hosi Ya Nsele Yi Fuma Egipta
- Ndlela Leyi Muxe A Ponisiweke Ha Yona
- Leswi Endleke Leswaku Muxe A Baleka
- Xihlahla Lexi Pfurhaka
- Muxe Na Aroni Va Ri Eka Faro
- Makhombo Ya 10
- Ku Pela Lwandle Ro Tshwuka
Xiphemu 3 KU KUTSURIWA LE EGIPTA KU YA FIKA EKA HOSI YO SUNGULA YA ISRAYELE
- Swakudya Leswintshwa
- Yehovha U Va Nyika Milawu Yakwe
- Ta Rhole Ra Nsuku
- Tende Ro Gandzelela Eka Rona
- Ta Vakamberi Va 12
- Nhonga Ya Aroni Yi Hluka Swiluva
- Muxe A Ba Ribye
- Nyoka Ya Koporo
- Mbhongolo Yi Vulavula
- Yoxuwa A Va Murhangeri
- Rahava A Tumbeta Tinhlori
- Ta Ku Pela Nambu Wa Yordani
- Makhumbi Ya Yeriko
- Khamba eIsrayele
- Vagibiyoni Vo Tlhariha
- Dyambu Ri Yima
- Vavasati Vambirhi Lava Nga Ni Xivindzi
- Rhuti Na Nawomi
- Gidiyoni Ni Vavanuna Vakwe Va 300
- Xitshembiso Xa Yefta
- Wanuna Wa Matimba Lamakulu Ngopfu
- Xifanyetana Xi Tirhela Xikwembu
Xiphemu 4 HOSI YO SUNGULA EISRAYELE KU YA EVUHLONGENI EBABILONA
- Sawulo — Hosi Yo Sungula eIsrayele
- Xikwembu Xi Hlawula Davhida
- Davhida Na Goliyadi
- Lexi Endlaka Davhida A Boheka Ku Baleka
- Abigayele Na Davhida
- Davhida A Endliwa Hosi
- Khombo eNdlwini Ya Davhida
- Solomoni Hosi Yo Tlhariha
- Solomoni A Aka Tempele
- Mfumo Wu Avana
- Yezabele — Nkosikazi Yo Homboloka
- Yehoxafati A Tshemba Yehovha
- Ku Pfuxiwa Ka Vafana Vambirhi
- Xinhwanyatana Xi Pfuna Nhenha
- Yonasi Ni Nhlampfi Leyikulu
- Xikwembu Xi Tshembisa Paradeyisi
- Xikwembu Xi Pfuna Hosi Hezekiya
- Hosi Leyinene Yo Hetelela eIsrayele
- Wanuna La Nga Chaviki
- Majaha Ya Mune eBabilona
- Yerusalema Yi Lovisiwa
Xiphemu 5 TA VUHLONGA BYA LE BABILONA KU YA EKU PFUXETIWENI KA MARHANGU YA YERUSALEMA
- Va Arile Ku Nkhinsama
- Voko Ri Tsala eKhumbini
- Daniyele U Le Kheleni Ra Tinghala
- Vanhu Va Xikwembu Va Huma eBabilona
- Ku Tshemba Mpfuno Wa Xikwembu
- Mordekayi Na Estere
- Marhangu Ya Yerusalema
Xiphemu 6 KU VELEKIWA KA YESU KU YA EKU FENI KAKWE
- Ntsumi Yi Endzela Mariya
- Yesu A Velekiwa eXivaleni
- Vavanuna Lava Kongomisiweke Hi Nyeleti
- Yesu A Ha Ri Ntsongo eTempeleni
- Yohane A Khuvula Yesu
- Yesu A Basisa Tempele
- A Ri Ni Wansati eXihlobyeni
- Yesu A Dyondzisa eNtshaveni
- Yesu A Pfuxa Mufi
- Yesu A Phamela Mintshungu
- A A Rhandza Vana Lavatsongo
- Ndlela Leyi Yesu A A Dyondzisa Ha Yona
- Yesu A Hanyisa Lava Vabyaka
- Yesu A Ta Tanihi Hosi
- ENtshaveni Ya Mitlhwari
- Ekamareni Ra Xithezi Xa Le Henhla
- Yesu eNtangeni
- Yesu A Dlayiwa
Xiphemu 7 KU SUKA EKU PFUXIWENI KA YESU KU YA EKU KHOTSIWENI KA PAWULO
- Yesu Wa Hanya
- A Nghena eNdlwini Leyi Lotleriweke
- Yesu A Tlhelela eTilweni
- Va Rindzile eYerusalema
- Va Ntshunxiwa eKhotsweni
- Stefano A Khandliwa Hi Maribye
- Endleleni Leyi Yaka eDamaska
- Petro A Endzela Korneliyo
- Timotiya — Mupfuni Lontshwa Wa Pawulo
- Jaha Leri Khudzeheleke
- Xikepe Xi Tshoveka eXihlaleni
- Pawulo eRhoma


text:
Tindlela Tin’wana To Tshungula Handle Ko Pompela Ngati
VATIVI lava dumeke lava humaka ematikweni lama tlulaka 40 va hlanganile edorobeni ra Moscow leswaku va khoma nhlangano wa vu-60 wa Jubilee International Congress of the European Society for Cardiovascular and Endovascular Surgery hi May 20-22, 2011. Muteki wa mahungu wa Russian TV u te: “Xiendlakalo xo kota lexi i xa nkoka swinene eka madokodela ku fana ni mintlangu ya Tiolimpiki eka switsutsumi.”
Kambe nchumu lowu kokeke rinoko ra vativi volavo emasikwini wolawo manharhu a ku ri tende leri a ri ri ni rungula leri vulavulaka hi tindlela tin’wana to tshungula handle ko pompela ngati. Vatirhi va Ndzawulo ya Rungula ra Swibedlhele ya Timbhoni ta Yehovha hi vona lava a va yime etendeni rero. Eka rona, madokodela ma teke swiphephana swa madzana, tibuku, ti-DVD ni swihloko swin’wana swa vutshunguri leswi vulavulaka hi mhaka leyi ya nkoka. DVD leyi a yi laviwa ngopfu hi leyi nga ni vhidiyo leyi nge Transfusion-Alternative Strategies—Simple, Safe, Effective. *
Madokodela yo tala lama teke etendeni rero ma pfumerile leswaku ku ni xilaveko xo va ku nga tirhisiwi ngati loko ku endliwa vuhandzuri. Dokodela wa le Italy loyi a endlaka vuhandzuri bya mbilu naswona a vulavuleke eka nhlangano wolowo u vule leswaku u ti toloverile Timbhoni ta Yehovha naswona se u endle ta kwalomu ka 70 vuhandzuri bya mbilu. U tlhele a vula leswaku ku endla vuhandzuri handle ko pompela ngati swi toloveleke ngopfu etliliniki yakwe. Profesa wa nhlangano ya Deutsches Herzzentrum Berlin (German Heart Institute Berlin) u titekele DVD a tlhela a tekela ni mutirhi-kulobye. U byele vayingiseri leswaku a ha ku endla vuhandzuri handle ka mpompelo wa ngati eka ricece leri tikaka tikhilogiramu ta 2,5; naswona tliliniki yakwe yi endle vuhandzuri bya mbilu eka tincece leti tikaka tikhilogiramu leti nga ehansi ka teto.
Endzhaku ka n’hweti nhlangano wolowo wu khomiwile eMoscow, madokodela lama humaka ematikweni yo hambana-hambana ma ye eka nhlangano wun’wana wa Fourth Belomorsk Symposium of Anesthesiologists and Intensive Care Physicians of the Northwest Region of Russia, lowu a wu khomeriwe edorobeni ra Arkhangel’sk. Ndzawulo ya Rungula ra Swibedlhele yi tlhele yi ya ni kwalaho yi ya veka tende leri nga ni rungula leri vulavulaka hi tindlela tin’wana to tshungula handle ko pompela ngati naswona ri tlhele ri koka rinoko ra vo tala. Loko dokodela un’wana wa le St. Petersburg a vone rungula leri vekiweke kwalaho, u te: “Rungula leri hi rona leri hi ri lavaka.” U vule leswaku swi n’wi twisa ku vava leswi madokodela man’wana ma hambetaka ma va pompela ngati vavabyi lava tshweke hileswi ku nga ntolovelo wa kona. U tlhele a ku: “Rungula ra n’wina ri ta pfuna swinene enhlengeletanweni leyi nga ta vulavula hi ku tshungula vavabyi lava tshweke, leyi nga eku kunguhatiweni leswaku yi khomiwa eSt. Petersburg.”
Emisaveni hinkwayo madokodela lama nhlayo ya wona yi yaka yi andza ma le ku voneni ka vuyelo byo tirhisa mirhi leyi nga riki na ngati swin’we ni ku endla vuhandzuri handle ko pompela ngati. Swi ta tikomba loko siku rin’wana matshungulelo lawa ma ta tirhisiwa emisaveni hinkwayo.
^ ndzim. 3 Yi kandziyisiwe hi Timbhoni ta Yehovha.


text:
1Ngako mmweyo wanu a di ni kuphikizana ni mkwawe, mi tsanisa ku txani ku mu yisa a txi ya lamulwa ngu vamatiko, mi si mu yisi ka vasawuleki, kani? 2Ina kha mi ti zivi ti to vasawuleki ngu vona va no lamula ditiko, kani? Se ngako ditiko di txi na lamulwa ngu nganu, ina kha mi nga ni fanelo yo lamula timhaka ta tidotho, kani? 3Ina kha mi ti zivi ti to hi na lamula hambi tingelozi kani? Se hi nga xulwa ngu sa wutomi wuwa kani? 4Ngako ku di ni mahungu o nga toneto, ina mi nga si kota kusawula ava va si thembekiko dibanzani, mi va maha valamuli, kani? 5Ni wombisa tiya kasiku mi pfa tingana. Ina kha nga ho hagari kwanu mthu wo ziva, awu a si kotako kulamula hagari ka vanawe, kani? 6Kambe ati ti mahekako ngu ti to mmwane a phikizana ni mkwawe masoni ka vamatiko! 7Se kuhumelela mazunga hagari kwanu ti komba ti to kha ditshuri mi ngadi hahatshi. Nji txani mi si tumeliko kudyelelwa? Nji txani mi si tumeliko kuluzekelwa kani? 8Aniko anu nganu mipune mi dyelelako ni kumoxa vamwane, na kambe mi maha eto ka vananu vapune. 9Ina kha mi ti zivi ti to sidambu kha si na mbi dya thomba ya mfumo wa Txizimu kani? Mi nga ti kanganyiseni. Sindakamilayo, ni vakhozeli va sizimu sa walo, vagelezi, 10ni timbafa, ni vanyatimbiti, ni sidhakwa, ni varuketeli, ni vavamna va va mahako txiwonho txa tingana ni mwamna kulowe, ku walo ni wammweyo kwawe a no si kota kudya thomba ya mfumo wa Txizimu. 11Vamwane kwanu i ti vo nga toneto, aniko se mi kuwutwe, mi sawulekisilwe, mi mahilwe valulami ngu ditina da Mkoma wathu Jesu Kristu ni Moya wa Txizimu txathu. 12“Sotshe kwangu sa tumeleleka”. Inna. Kambe hi nga sotshe si vhunako. “Sotshe kwangu sa tumeleleka.” Aniko kha ni tumeli ku ti maha khumbi ya txilo ka sona. 13Sakudya si lumba mrumbu, mrumbu wu lumba sakudya, aniko Txizimu txi na fuvisa sakudya ni wona mrumbu. Mmidi wathu hi nga wa wugelegele; mmidi wathu wu lumba Mkoma. Mkoma nene a lumba wona mmidi. 14Txizimu txi nga wusa Mkoma ngu ka vo fa, txi na hi wusa nathu ngu mtamo wa txona. 15Ina kha mi ti zivi ti to mimidi yanu nzihango sa Kristu kani? Ina ni na teka txihango txa Kristu ni txi ningela ka digelegele kani? Eye (Lambi)! 16Ina kha mi ti zivi ti to awu a patanako ni digelegele a maha mmidi wumwewo kumweko nado kani? Nguko ti bhatwe ta ku: “Vambidi va na maha mmidi wumwewo.” 17Awu a ti tshanganisako ni Mkoma a maha moya wumwewo nayo. 18Thavani wugelegele. Txiwonho txihi ni txihi a txi mahako mthu, txi kule ni mmidi wakwe; kambe awule a mahako txiwonho txa wugelegele a wonhela mmidi wakwe wupune. 19Ina txima kha mi ti zivi ti to mimidi yanu mathepele ya Moya wo Sawuleka, wu zumbako mndani kwanu, awu mi nga wu amukela ka Txizimu, ni ti to kha mi ti lumbi anu mipune, kani? 20Mi xavilwe ngu txuma txa hombe. Ngu toneto, dhumisani Txizimu mmidini kwanu.
Copyright
Learn More


text:
VANTSHWA VA VUTISA
Ha Yini Hi Fanele Hi Tshembeka?
Lexi endlaka vanhu van’wana va nga tshembeki
Namuntlha ku tshembeka ku vonaka ku nga ri ka nkoka. Van’wana va nga ha ku:
‘Loko ndzi nga va byeli mavunwa vatswari va mina, va ta ndzi xupula.’
‘Loko ndzo ka ndzi nga kopeli eka xikambelo lexi, ndzi nga ha feyila.’
‘Loko ndzo ka ndzi nga wu yivi nchumu lowu, ndzi ta boheka ku tihlayisela mali leswaku ndzi wu xava.’
Van’wana va nga ha ku: ‘A swi bihanga ku endla tano. Vanhu hinkwavo a va tshembekanga, a hi swona ke?’
A swi tano. Vanhu vo tala ku katsa ni vantshwa va tshemba leswaku ku tshembeka swa vuyerisa naswona i swinene. Bibele yi ri: “Xin’wana ni xin’wana lexi munhu a xi byalaka, u ta tlhela a tshovela xona.” (Vagalatiya 6:7) Hi marito man’wana, minkarhi hinkwayo swiendlo swa hina swi ni vuyelo lebyinene kumbe byo biha.
Hi xikombiso, xiya vuyelo byo biha lebyi vantshwa van’wana va vaka na byona hikwalaho ko hemba.
“Ndzi byele mama mavunwa hileswi ndzi bulaka ha swona ni mufana un’wana. U swi xiyile leswaku a ndzi n’wi byeli ntiyiso. Endzhaku ko n’wi byela mavunwa ku ringana kanharhu hi mhaka leyi, Mama u hlundzuke ngopfu. U ndzi xupurile ku ringana mavhiki mambirhi naswona u ndzi tekele selfoni a tlhela a ndzi arisa ku hlalela TV ku ringana n’hweti. A ndza ha va byeli mavunwa vatswari va mina!”
—Anita.
Mhaka yo anakanyisisa ha yona: I yini lexi nga endlaka leswaku swi teka nkarhi leswaku Anita a tlhela a tshembiwa hi mana wakwe?
Bibele yi ri: “Leswi se mi cukumeteke mavunwa, un’wana ni un’wana wa n’wina a a vulavule ntiyiso eka warikwavo.”
“Ndzi hembele vatswari va mina naswona a ndzi ehleketa leswaku a va nge swi tivi leswi humeleleke ku fikela loko va ndzi byela leswaku ndzi tlhela ndzi vula leswi ndzi nga va byela swona. Leswi ndzi swi vuleke a swi hambane ekule ni leswo sungula. Loko u vulavula ntiyiso a wu vi ni xiphiqo!”
—Anthony.
Mhaka yo anakanyisisa ha yona: Anthony a ta va a xi papalate njhani xiyimo xexo lexi khomisaka tingana?
Bibele yi ri: “Milomu ya vunwa i nchumu lowu nyenyetsaka eka Yehovha, kambe lava va endlaka hi ku tshembeka va n’wi tsakisa.”
“Munghana wa mina u rhandza ku hemba. U rhandza ku thathela. Ndza n’wi rhandza naswona ndzi ringeta ku va ndzi nga swi tekeli enhlokweni leswi a swi vulaka. Kambe swa tika ku n’wi tshemba.”
—Yvonne.
Mhaka yo anakanyisisa ha yona: Ku thathela ni ku hemba swi nga yi onha njhani ndhuma ya munghana wa Yvonne?
Bibele yi ri: “Hi [navela] ku tikhoma hi ku tshembeka eka swilo hinkwaswo.”
Leswi endlaka ku tshembeka swi vuyerisa
Sweswi xiya vuyelo byin’wana lebyinene lebyi u nga vaka na byona loko u tshembeka.
“Wansati un’wana loyi a a famba emahlweni ka mina u wise mali. Ndzi n’wi huwelerile kutani ndzi n’wi nyika mali yakwe. U nkhense swinene. U te: ‘Ndza ku nkhensa. A va talanga vanhu vo tshembeka ku fana na wena.’ Swi ndzi tsakisile ku xiya leswaku ndzi endla leswi nga swinene!”
—Vivian.
Mhaka yo anakanyisisa ha yona: Ha yini wansati loyi a hlamarisiwe hi ku tshembeka ko tano? Ku tshembeka ku n’wi vuyerise njhani Vivian?
Bibele yi ri: “Va tsaka lava . . . endlaka swo lulama nkarhi hinkwawo.”
“Tanihi ndyangu, hi tirha ku basisa naswona minkarhi yin’wana loko hi ri karhi hi basisa hofisi, hi vona mali yi wele ehansi. Loko hi yi kuma hi yi veka ehenhla ka desika leri nga ekusuhi. Mutirhi un’wana wa xisati loyi a a nyenyetsiwa hi ku tshembeka ka hina u vule leswaku ‘ko va tisente ntsena!’ Kambe wa swi tiva leswaku ku endleke yini? Minkarhi hinkwayo a a hi tshemba.”
—Julia.
Mhaka yo anakanyisisa ha yona: Ndhuma ya ku tshembeka leyi Julia a nga na yona yi nga n’wi pfuna njhani loko a lava papila ro lava ntirho wun’wana?
Bibele yi ri: “Endla hinkwaswo leswi u nga swi kotaka leswaku u tivonakarisa u amukeleka eka Xikwembu, u ri mutirhi la nga riki na nchumu wo khomiwa hi tingana ha wona.”
“Ndzi holeriwe mali ya tiawara ta 80 ematshan’weni ya tiawara ta 64. Hambileswi a swi ta tsakisa ku yi teka, a ndzi swi endlanga sweswo. Ndzi kombe mininjhere wa swa timali naswona u swi tlangele swinene. Hambileswi khampani swi yi fambelaka kahle, a a ndzi vona onge swi ta fana ni loko ndzi lo yiva.”
—Bethany.
Mhaka yo anakanyisisa ha yona: Xana ku yivela khamphani swi hambanile ni ku yivela munhu?
Bibele yi ri: “Munhu la kanganyisaka i nchumu lowu nyenyetsaka eka Yehovha, kambe Yena u rhandza lavo lulama.”
DYONDZA SWO TALA
U Nga Endla Yini Loko U Tlule Nawu Wa Vatswari Va Wena?
Kuma ndlela yo endla leswaku xiyimo xi nga nyanyi.
Ndzi Byi Byarha Njhani Vutihlamuleri Bya Mina?
Vantshwa van’wana va nyikiwa ntshunxeko lowu engetelekeke ku tlula van’wana. I yini lexi endlaka ku hambana?
Ndzi Nga Swi Lulamisa Njhani Swihoxo Swa Mina?
Munhu un’wana ni un’wana u endla swihoxo kambe a hi hinkwavo va dyondzaka eka swihoxo swa vona.


text:
Xiphemu 3: Ku Kutsuriwa Aegipta Ku Ya Fika Eka Hosi Yo Sungula Ya Israyele
Muxe u rhangele Vaisrayele ku suka evukhumbini aEgipta ku ya eNtshaveni ya Sinayi, laha Xikwembu xi n’wi nyikeke milawu ya xona. Endzhakunyana, Muxe u rhumele vavanuna va 12 ku ya kamba tiko ra Kanana. Kambe lava khume va vuye ni xiviko xo biha. Va endle leswaku vanhu va lava ku tlhelela aEgipta. Xikwembu xi xupule Vaisrayele hikwalaho ko pfumala ka vona ripfumelo, xi va tshike va kayakaya emananga ku ringana malembe ya 40.
Eku heteleleni, Yoxuwa u hlawuriwile leswaku a rhangela Vaisrayele loko va nghena etikweni ra Kanana. Yehovha u endle masingita ku va pfuna leswaku va teka tiko. U endle leswaku Nambu wa Yordani wu nga khuluki, a endla leswaku makhumbi ya muti wa Yeriko ma wa ni ku yimisa dyambu siku hinkwaro. Endzhaku ka malembe ya tsevu, Vakanana va tekeriwe tiko ra vona.
Ku sukela eka Yoxuwa, Israyele ri fumiwe hi vaavanyisi malembe ya 356. Hi ta dyondza hi ta vona, ku katsa na Baraka, Gidiyoni, Yefta, Samsoni na Samuwele. Nakambe hi ta dyondza hi ta vavasati vo fana na Rahava, Debora, Yayele, Rhuti, Nawomi na Delila. Xiphemu xa VUNHARHU xi hlanganisa matimu ya malembe ya 396.


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Marka 15:1-47
15 Hi ku hatlisa hi vurhonga vaprista lavakulu ni vakulukumba ni vatsari, ni Sanedri hinkwayo, va kanerisana,+ kutani va boha Yesu va famba na yena va n’wi nyiketa eka Pilato.+2 Kutani Pilato a n’wi tlhandleka xivutiso: “Xana u hosi ya Vayuda?”+ A n’wi hlamula a ku: “Wena hi wexe u vula swona.”+3 Kambe vaprista lavakulu va ya emahlweni va n’wi hehla hi swilo swo tala.+4 Pilato a sungula ku n’wi vutisa nakambe, a ku: “Xana u pfumala xo angula xona?+ Vona leswaku va ku hehla hi swihehlo swo tarisa ku yini.”+5 Kambe Yesu a nga ha hlamulanga, lerova Pilato a sungula ku hlamala.+6 Enkhubyeni wun’wana ni wun’wana a a va ntshunxela mukhotsiwa wun’we, loyi va n’wi kombelaka.+7 Enkarhini wolowo a ku ri ni munhu la vuriwaka Barabasi loyi a a bohiwile ni vapfukeri va mfumo, lava loko va ri karhi va pfukela mfumo va dlayeke hi vomu.+8 Kutani ntshungu wu tlhandluka, wu sungula ku kombela hi ku ya hilaha a a wu endlela hakona.9 Pilato a wu angula, a ku: “Xana mi lava leswaku ndzi mi ntshunxela hosi ya Vayuda?”+10 Hikuva a a swi lemukile leswaku vaprista lavakulu va n’wi nyikete+ hikwalaho ka mona.+11 Kambe vaprista lavakulu va kucetela ntshungu leswaku, ku ri na sweswo,+ a wu ntshunxela Barabasi.12 Kambe Pilato a tlhela a wu angula a ku: “Kutani, xana ndzi fanele ndzi endla yini hi loyi mi n’wi vulaka hosi+ ya Vayuda?”+13 Wu tlhela wu huwelela wu ku: “N’wi belele!”+14 Kambe Pilato a ya emahlweni a ku eka wona: “Ha yini, xana u endle xilo xihi xo biha?” Kambe, wu huwelela hilaha ku engetelekeke wu ku: “N’wi belele!”+15 Kutani Pilato, hi ku navela ku enerisa ntshungu,+ a wu ntshunxela Barabasi, naswona, kuteloko Yesu a biwile hi ximoko, a n’wi nyiketa leswaku a beleriwa.+16 Kutani masocha ma n’wi yisa exivaveni, hileswaku, exigodlweni xa ndhuna-nkulu; kutani ma vitana ntlawa hinkwawo wa masocha ma ta endhawini yin’we,+17 ma n’wi ambexa nguvu ya xivunguvungu naswona ma luka harhi ya mitwa ma n’wi tlhandleka yona.+18 Kutani ma n’wi xeweta ma ku: “Xewani,+ wena Hosi ya Vayuda!”19 Nakambe, ma n’wi ba enhlokweni hi rihlanga, ma n’wi tshwutelela kutani ma nkhinsama hi matsolo, ma n’wi gandzela.+20 Eku heteleleni, loko ma endle xihlekiso hi yena, ma n’wi hluvula nguvu ya xivunguvungu, ma n’wi ambexa tinguvu takwe ta le handle. Kutani ma n’wi humesa ku ya n’wi belela.+21 Ma tlhela ma sindzisa muhundzi wa ndlela, Simoni un’wana wa le Kirena, la humaka endhawini ya le makaya, tata wa Alekzanda na Rhufasi, leswaku a rhwala mhandzi+ yakwe ya nxaniso.22 Kutani ma n’wi yisa endhawini leyi vuriwaka Golgota, leri loko ri hundzuluxeriwa ri vulaka Ndhawu ya Ripala.+23 Kwalaho ma ringeta ku n’wi nyika vhinyo leyi pfanganisiweke ni xidzidzirisi xa mira,+ kambe a ala ku yi nwa.+24 Kutani ma n’wi belela, ma ava tinguvu+ takwe ta le handle hi ku hoxa vuhlolotwana, leswaku ma ta kuma leswi un’wana ni un’wana a nga ta teka swona.+25 Sweswi a ku ri awara ya vunharhu,+ kutani ma n’wi belela.26 Naswona ehenhla ka yena a ku tsariwe marito ya xihehlo+ lexi a a hehliwa ha xona, “Hosi ya Vayuda.”+27 Ku tlula kwalaho, va belela swigevenga swimbirhi swin’we na yena, xin’wana exineneni xakwe ni xin’wana eximatsini xakwe.+28 ——29 Naswona lava hundzaka hi kona a va n’wi tseketsela,+ va hlakahla tinhloko va ku: “Aha! Wena la nga ta wisa tempele u tlhela u yi aka hi masiku manharhu,+30 tiponise hi ku xika emhandzini+ ya nxaniso.”31 Hi mukhuva lowu fanaka, na vona vaprista lavakulu a va endla xihlekiso va ri ni vatsari va ku: “Van’wana u va ponisile; yena hi byakwe wa tsandzeka ku tiponisa!+32 Kreste Hosi ya Israyele a a xike sweswi emhandzini ya nxaniso, leswaku hi ta vona hi tlhela hi kholwa.”+ Hambi ku ri lava beleriweke na yena a va n’wi rhukana.+33 Loko ku fika awara ya vutsevu, munyama wu funengeta tiko hinkwaro ku fikela hi awara ya vukaye.+34 Kutani hi awara ya vukaye Yesu a huwelela hi rito lerikulu a ku: “Eli,Eli,lamasabaktani?” leswi loko swi hundzuluxeriwa swi vulaka: “Xikwembu xanga, Xikwembu xanga, u ndzi tshikele yini?”+35 Kutani van’wana lava a va yime ekusuhi, loko va swi twa, va ku: “Maswivo! U vitana Eliya.”+36 Kambe un’wana a tsutsuma, a tsakamisa xiponci hi vhinyo yo dzunga, a xi tlhoma erihlangeni, a sungula ku n’wi nwisa,+ a ku: “N’wi tshikeni! Hi ta vona loko Eliya a ta ta a ta n’wi hawula.”+37 Kambe Yesu a huwelela hi matimba, kutani a timeka.+38 Hiloko nguvu+ ya vukwetsimelo yi handzuka hi le xikarhi ku suka ehenhla ku ya ehansi.+39 Kutani, loko ndhuna ya vuthu leyi a yi yimile ekusuhi na yena yi langutile, yi vona leswaku u timeke eswiyin’weni swo tani, yi ku: “Hakunene munhu loyi a a ri N’wana wa Xikwembu.”+40 A ku ri ni vavasati lava a va langutile va ri ekule,+ exikarhi ka vona a ku ri na Mariya Magadala swin’we na Mariya mana wa Yakobo Lontsongo na Yosi, na Salome,+41 lava a va fambisana na yena+ va n’wi tirhela loko a ha ri eGaleliya, ni vavasati van’wana vo tala lava va tlhandlukeleke na yena eYerusalema.+42 Leswi ana se a ri rhengile swinene, naswona a ku ri siku ro Lunghiselela, hileswaku, leri rhangelaka savata,43 hiloko ku ta Yosefa wa Arimatiya, xirho xa Huvo lexi dumeke, loyi na yena a a rindzele mfumo wa Xikwembu.+ A va ni xivindzi xo nghena emahlweni ka Pilato a kombela ntsumbu+ wa Yesu.44 Kambe Pilato a a nga swi tivi leswaku u file kumbe e-e, kutani a vitana ndhuna ya vuthu, a yi vutisa leswaku u file kumbe a nga si fa.45 Kuteloko a tiyisekile eka ndhuna ya vuthu, a nyika Yosefa+ ntsumbu.46 Hiloko a xava ntsembyana wa risima kutani a n’wi hawula, a n’wi tsondzela hi ntsembyana wa risima ivi a n’wi lata+ eka sirha-bako+ leri kovotliweke eribyeni lerikulu; kutani a khunguluxela ribye enyangweni ya sirha-bako ra xitsundzuxo.+47 Kambe Mariya Magadala na Mariya mana wa Yosi va ya languta laha a a latiwe kona.+


text:
“Hi Dyondze Mhaka Leyintshwa!”
SOO-JEONG loyi a nga mudyondzisi exikolweni xa le henhla eSouth Korea, u tirhise tivhidiyo ta le ka jw.org leswaku a dyondzisa swichudeni swakwe. U ri: “Swichudeni swi yi tsakerile swinene vhidiyo leyi nge Munghana Wa Xiviri U Njhani? Loko swi heta ku yi hlalela swi te, ‘A hi nga si tshama hi anakanya hi mhaka leyi loko swi ta emhakeni ya ku endla vanghana. Hi dyondze mhaka leyintshwa!’ Swin’wana swi vule leswaku swi ta nghena eka website leyi loko swi lava switsundzuxo swo karhi.” Soo-jeong u tlhele a ku: “Ndzi yi kombe ni vadyondzisikulorhi. Va yi tsakerile swinene naswona va yi tirhisa loko va dyondzisa swichudeni swa vona.”
Vhidiyo yin’wana leyi swichudeni swa le South Korea swi yi tsakeleke, hi leyi nge Hlula Munhu Wa Tinyimpi U Nga Kalanga U Lwa Na Yena. Mudyondzisi un’wana loyi a tirhaka ni nhlangano wo pfuna vantshwa leswaku va papalata madzolonga, u kombe swichudeni vhidiyo leyi. U te: “Vana va yi tsakele ngopfu vhidiyo leyi! Yi kombisa ndlela leyi va nga tisirhelelaka ha yona eka madzolonga ni leswi va nga swi endlaka loko va xanisiwa.” Nhlangano wolowo, wu kombele ku tirhisa vhidiyo leyi leswaku wu dyondzisa swichudeni leswi nga eswikolweni swa le hansi. Wu pfumeleriwile ku endla tano. Hambi ku ri maphorisa, ma dyondzisa vana hi ku tirhisa tivhidiyo leti kumekaka eka jw.org.
Tinyike nkarhi wo nghena eka website leyi. Swa olova ku lava swo karhi eka yona, ku kopa tivhidiyo, Bibele, mikandziyiso yin’wana ni rungula leri ngo yingiseriwa kunene. Hinkwaswo leswi u swi kuma mahala.


text:
Ta Rivala
Misava
Nhlangano Wa Misava Lowu Sirhelelaka Vana wu vula leswaku, “lembe ni lembe, vana lava lavaka ku ringana timiliyoni tinharhu va fa va nga si heta ni n’wheti va velekiwile, va dlayiwa hi mavabyi lawa ma nga tshungulekaka. Vana lava tlulaka 30 wa tiphesente eka nhlayo yoleyo va fa hi siku leri va velekiweke ha rona.”
Britain
Vandla ra Rihanyo ra le Nghilandhi, ri vika leswaku hi 2011, eswifundzheni swa 15 swa le London ku ve ni ku andza ka nhlayo ya vanhu lava dlayiweke hi nthyakiso wa moya. Lexi hlamarisaka, hi leswaku ku hambana ni mafurha laman’wana, dizele a ku vuriwa leswaku a yi na khombo naswona a yi wu thyakisi ngopfu moya. Kambe 91 wa tiphesente ta nthyakiso wa moya eswifundzheni sweswo wu huma eka timovha leti tirhisaka dizele.
Rhaxiya
Ndzavisiso lowu endliweke hi 2013 hi Nhlangano lowu kambisisaka Mavonelo ya Vanhu, wu vika leswaku kwalomu ka 52 wa tiphesente ta vanhu va le Rhaxiya lava nghenaka Kereke ya Orthodox, va vula leswaku a va si tshama va hlaya Bibele naswona 28 wa tiphesente ta vona va vula leswaku a va tali ku khongela.
Afrika
Bangi ya Misava yi vika leswaku, nkwetlembetano lowu nga kona emapurasini wu endla leswaku ku nga vi na ntshovelo wo tala naswona sweswo swi endla leswaku vusweti byi andza swinene. Emisaveni hinkwayo hafu ya mapurasi lama nga rimiwangiki ma kumeka eAfrika, ku nga mapurasi lawa hi ku leha ma ringanaka 202 wa timiliyoni ta ti hektara, laha ku vuriwaka leswaku ma nga endla ntshovelo lowu ringanaka 25 wa tiphesente loko mo rimiwa hinkwawo.
United States
Tiyunivhesiti ni swikolo swo tala swi le ku siveni ka swipele hi ti-tablet leti nga ni tiprogreme to hlayanyana ni swilo swin’wana. Mhaka leyi vanhu vo tala va ti vutisaka yona hi leswaku ku cinca koloko ku nga va ku durha ku fikela kwihi.


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Esaya 48:1-22
48 Twana leswi, Wena yindlu ya Yakobe, n’wina lava mi tivitanaka hi vito ra Israyele,+ n’wina lava humaka ematini ya Yuda,+ n’wina lava hlambanyaka hi vito ra Yehovha,+ lava vulavulaka ni hi Xikwembu xa Israyele,+ ku nga ri hi ntiyiso kumbe hi ku lulama.+2 Hikuva va vule leswaku va huma emutini wo kwetsima,+ naswona va tiseketela hi Xikwembu xa Israyele,+ Yehovha wa mavuthu i vito ra xona.+3 “Swilo swo sungula ndzi swi vurile ku sukela enkarhini wolowo, swi hume enon’wini wa mina, kutani ndzi hambeta ndzi swi twarisa.+ Hi xitshuketa ndzi teke goza, kutani swilo swi fika.+4 Leswi ndzi swi tivaka leswaku wa sihalala+ nileswaku nhamu ya wena i nsiha+ wa nsimbi nileswaku mombo wa wena i koporo,+5 ndzi hambete ndzi ku byela ku sukela enkarhini wolowo. Swi nga si fika, ndzi ku twise swona,+ leswaku u nga vuli u ku, ‘Swi endliwe hi xifaniso xa mina xa hava, naswona swi lerisiwe hi xifaniso xa mina lexi vatliweke ni xifaniso lexi endliweke hi ku n’okisiwa.’+6 U swi twile.+ Swi vone hinkwaswo.+ Loko ku ri n’wina, xana a mi nge swi twarisi?+ Ndzi mi twise swilo leswintshwa ku sukela enkarhini wa sweswi, swilo leswi hlayisiweke etlhelo, leswi a mi nga swi tivi.+7 Enkarhini wa sweswi swi fanele swi tumbuluxiwa, ku nga ri ku sukela enkarhini wolowo, swilo leswi a wu nga si swi twa ku nga si fika siku leri, leswaku u nga vuli u ku, ‘Waswivo! Ana se a ndzi swi tiva.’+8 “Ku tlula kwalaho, a wu swi twanga,+ naswona a wu swi tivanga, ni ndleve ya wena a yi pfulekanga ku sukela enkarhini wolowo. Hikuva ndzi swi tiva kahle leswaku kunene u hambete u xenga,+ naswona u vitaniwe ‘la tlulaka nawu ku suka ekhwirini.’+9 Hikwalaho ka vito ra mina ndzi ta lawula ku hlundzuka ka mina,+ kasi hikwalaho ka ku dzunisiwa ka mina ndzi ta tikhoma leswaku u nga herisiwi.+10 Waswivo! Ndzi ku tengisile, kambe ku nga ri hi xivumbeko xa silivhere.+ Ndzi ku hlawurile ekheleni ro n’okisa ra ku xaniseka.+11 Hikwalaho ka mina, hikwalaho ka mina ndzi ta teka goza,+ hikuva, xana munhu a nga titshikisa ku yini a nyamisiwa?+ Naswona ku vangama+ ka mina a ndzi nge ku nyiki un’wana.12 “Ndzi yingise, Wena Yakobe na wena Israyele loyi ndzi n’wi vitaneke. Ka ha ri Mi-na.+ Ndzi wo sungula.+ Ku tlula kwalaho, ndzi wo hetelela.+13 Tlhandlakambirhi, voko ra mina ri veke masungulo ya misava,+ naswona voko ra mina ra xinene ri anamise matilo.+ Ndza ma vitana, leswaku ma tshama ma yime swin’we.+14 “Hlengeletanani, n’wina hinkwenu mi yingisa.+ I mani loyi a vuleke swilo leswi exikarhi ka vona? Yehovha u n’wi rhandzile.+ U ta endla leswi a swi tsakelaka hi Babilona,+ voko ra yena ri ta va ehenhla ka Vakalidiya.+15 Mina—mina ndzi vulavurile. Ku tlula kwalaho ndzi n’wi vitanile.+ Ndzi n’wi tisile, naswona ndlela yakwe yi ta endliwa yi humelela.+16 “N’wina tshinelani eka mina. Twanani leswi. Ku sukela eku sunguleni a ndzi vulavulanga nikatsongo ndzi ri evutumbelweni.+ Ku sukela enkarhini wa ku endleka ka swona a ndzi ri kona.”Kutani sweswi Yehovha, Hosi leyi Lawulaka u ndzi rhumile, ku nga moya wa yena.+17 Yehovha, Mukutsuri wa wena,+ Mukwetsimi wa Israyele u te:+ “Mina Yehovha, ndzi Xikwembu xa wena, Loyi a ku dyondziselaka ku ku pfuna,+ Loyi a ku fambisaka endleleni leyi u faneleke u famba hi yona.+18 Kunene loko a wu yingise swileriso swa mina!+ Kutani ku rhula ka wena a ku ta fana ni nambu,+ ni ku lulama ka wena a ku ta fana ni magandlati ya lwandle.+19 Vana va wena a va ta fana ni sava, ni vatukulu lava humaka eswirhweni swa wena swa le ndzeni a va ta fana ni swiribyana swa rona.+ Vito ra Yoloye a ri nga ta tsemiwa kumbe ku lovisiwa emahlweni ka mina.”+20 N’wina humani eBabilona!+ Balekelani Vakalidiya.+ Twarisani mpfumawulo wa ku huwelela ka ntsako, ku twariseni.+ Ku humeseni ku ya fika emakumu ya misava.+ Vulani mi ku: “Yehovha u kutsule nandza wakwe Yakobe.+21 A va ri twanga torha+ loko a va fambisa etindhawini leti onhakeke.+ U va khulukisele mati ma huma eribyeni, a pandza ribye leswaku mati ma huma.”+22 “Ku rhula a ku kona,” ku vula Yehovha, “eka lavo homboloka.”+


text:
XIHONDZO XO RINDZA DECEMBER 2012
Nchumu Lowu Antswaka Ku Tlula Khisimusi
Xana u anakanya leswaku i yini lexi faneleke xi va xa nkoka hi nkarhi wa Khisimusi? Xana ku ni nchumu lowu antswaka?
Ku Lavisisa Moya Wa Khisimusi
Ku heta nkarhi ni ndyangu ni vanghana, ku pfuna lava pfumalaka ni ku tsundzuka Yesu Kreste—hinkwaswo leswi i swa nkoka. I yini leswi nga swa nkoka?
Ku Tsundzuka Yesu Kreste
Xana hi nga n’wi fundzha ni ku n’wi tsundzuka njhani Yesu?
Ntsako Lowu Tisiwaka Hi Ku Nyika
Hakanyingi ku nyikana tinyiko hi nkarhi wa Khisimusi swi vanga ntshikilelo lowukulu ku nga ri ntsako. Hi yihi milawu ya Bibele leyi nga pfunaka?
Ku Pfuna Lava Pfumalaka
Rito ra Xikwembu ri hi khutaza leswaku hi va ni musa ni ku hanana lembe hinkwaro. Xana hi yihi ndzayo leyi kongomeke leyi ri yi nyikelaka?
Ku Hlangana Swin’we Tanihi Ndyangu
Mindyangu yo tala yi swi langutela hi mahlo-ngati ku va swin’we ni ku tiphina hi nkarhi lowunene hi Khisimusi. Ha yini ku ri xiphiqo?
“Ku Rhula Exikarhi Ka Vanhu Lava Amukelekaka”
I yini lexi nga pfunaka valandzeri va Yesu leswaku va tiphina hi ku rhula ka xiviri?
Ti Kume Nchumu Wo Antswa
Vakreste va timiliyoni a va yi tlangeli Khisimusi. Xana va titwa njhani hi xiboho xa vona?
Ha Yini Vanhu Van’wana Va Nga Tlangeli Khisimusi?
Xiya swivangelo swa mune leswi endlaka leswaku vanhu va timiliyoni lava rhandzaka Yesu va nga yi tlangeli Khisimusi.
Xana U Kona Eka “Buku Ya Xitsundzuxo” Ya Xikwembu?
I yini buku leyi naswona u nga endla njhani leswaku vito ra wena ri tsariwa eka yona?
Eku Heteleleni Ndzi Kume Ntshunxeko Wa Xiviri!
Hlaya hi ndlela leyi Maria Kilin a poneke ha yona loko a ri mubohiwa eKorea N’walungu ni ndlela leyi Bibele yi n’wi pfuneke leswaku a kuma ntshunxeko wa xiviri.
Ha Yini Xikwembu Xi Rhume Yesu eMisaveni?
Vona leswaku ha yini Yesu a te emisaveni ni ndlela leyi hi vuyeriwaka ha yona namuntlha.
Xana U Tshemba Leswaku U Tshame U Hanya?
Ku pfumela eka ku tswariwa ra vumbirhi swi tolovelekile swinene. Kambe xana hi swona leswi Bibele yi swi dyondzisaka?
Xana A Wu Swi Tiva?
Dyondza hi munyu wa le Lwandle ro Tshwuka ni ntikelo wa mali ya nsimbi ya drakma eminkarhini leyi Yesu a ri laha emisaveni.
I Yini Leswi Ndzi Tipeteke Eka Swona?
Hlaya hi ndlela leyi murhumiwa a dyondzeke ririmi ra mavoko leswaku a pfuna vanhu lava feke tindleve ku tshinela ekusuhi ni Xikwembu.
Ku Tirhisiwa Ka Switolwa eMinkarhini Ya Ku Tsariwa Ka Bibele
Xana vavasati va le minkarhini ya ku tsariwa ka Bibele a va tirhisa yini leswaku va tisasekisa?
“Matimu A Ma Hembi”
Hi April 1, 1951, madzana ya Timbhoni ta Yehovha ma hlongoriwile aEstonia ma yisiwa eSiberia. Ha yini?
Yohatama U Hambete A Tshembekile Ku Nga Khathariseki Maxangu Lawa A Hlangavetaneke Na Wona Ekaya
Xana u nga tshinela njhani ekusuhi ni Xikwembu hambiloko vatswari va wena va nga xi tirheli?


text:
XIHONDZO XO RINDZA (NKANDZIYISO WA VANDLHA) NOVEMBER 2015
Nkandziyiso lowu wu ni swihloko leswi dyondziwaka evandlheni ku sukela hi December 28, 2015, ku ya eka January 31, 2016.
Letela N’wana Wa Wena Leswaku A Tirhela Yehovha
Ku ni timfanelo tinharhu leti Yesu a ti tirhiseke loko a dyondzisa leti nga ta ku pfuna leswaku u dyondzisa vana va wena hi ndlela leyi humelelaka.
Letelani Vantshwa Leswaku Va Tirhela Yehovha
U nga n’wi pfuna njhani muntshwa leswaku a endla nhluvuko hi tlhelo ra moya?
Swivutiso Swa Vahlayi
Hi byihi vumbhoni lebyi nga kona lebyi kombisaka leswaku muti wa Yeriko wu hlaseriwe hi xinkarhana?
Yehovha I Xikwembu Xa Rirhandzu
Yehovha u swi kombise njhani leswaku u rhandza vanhu?
Xana U “Rhandza Warikwenu Kukota Loko U Tirhandza”?
U nga tirhisa xileriso xa Yesu evukatini bya wena, evandlheni ni loko u chumayela.
Leswi Endlekeke Eka Malembe Ya Dzana Ya Ku Fuma Ka Mfumo Wa Xikwembu!
Hi hlomisiwe hi tindlela tihi tinharhu leswaku hi chumayela hi Mfumo wa Xikwembu?


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
2 Tihosi 3:1-27
3 Loko ku ri Yehorama+ n’wana wa Akabu, u ve hosi ya Israyele eSamariya elembeni ra vu-18 ra Yehoxafati hosi ya Yuda, a ya emahlweni a fuma malembe ya 12.2 U hambete a endla swo biha ematihlweni+ ya Yehovha, ntsena a nga endlanga ku fana ni tata+ wakwe kumbe mana wakwe, kambe u suse nsika yo kwetsima+ ya Bali leyi tata wakwe a a yi endlile.+3 Ntsena u namarhele swidyoho swa Yerobuwamu+ n’wana wa Nebati, leswi a dyohiseke+ Israyele ha swona. A nga sukanga eka swona.4 Loko ku ri Mexa+ hosi ya Mowabu, u ve murisi wa tinyimpfu, u hakele hosi ya Israyele hi swinyimpfana swa 100 000 ni tinyimpfu ta 100 000 ta xinuna leti nga tsemetiwangiki.5 Hi ku hatlisa loko Akabu a fa,+ hosi ya Mowabu yi sungula ku pfukela+ hosi ya Israyele.6 Kutani Hosi Yehorama a huma esikwini rero a suka eSamariya a hlengeleta+ tiko hinkwaro ra Israyele.7 A ya emahlweni a rhumela rito eka Yehoxafati hosi ya Yuda, a ku: “Hosi ya Mowabu yi ndzi pfukerile. Xana u ta famba na mina ku ya lwa na Mowabu?” Hiloko a ku: “Ndzi ta famba.+ Ndzi fana na wena; vanhu va mina va fana ni vanhu va wena;+ tihanci ta mina ti fana ni tihanci ta wena.”8 A ya emahlweni a ku: “Hi yihi ndlela leyi hi nga ta tlhandluka ha yona?” Hiloko a ku: “Hi ndlela ya mananga ya Edomu.”+9 Kutani hosi ya Israyele ni hosi ya Yuda ni hosi ya Edomu+ ti famba, ti hambeta ti famba, ti rhendzeleka masiku ya nkombo, a ku nga ri na mati ya lava va nga enxaxeni ni ya swifuwo leswi a swi landzela emitileni ya tona.10 Hi ku famba ka nkarhi, hosi ya Israyele yi ku: “I khombo leswi Yehovha a vitaneke tihosi leti tinharhu leswaku a ta tinyikela evokweni ra hosi ya Mowabu!”+11 Hiloko Yehoxafati a ku:+ “Xana a nga kona muprofeta wa Yehovha laha?+ Kutani a hi vutiseni Yehovha ha yena.”+ Hikwalaho un’wana wa malandza ya hosi ya Israyele a hlamula a ku: “Ku na Elixa+ n’wana wa Xafati laha, loyi a nga chela mati emavokweni ya Eliya.”+12 Kutani Yehoxafati a ku: “Rito ra Yehovha ri kona eka yena.” Hiloko hosi ya Israyele na Yehoxafati ni hosi ya Edomu va rhelela va ya eka yena.13 Elixa a byela hosi ya Israyele, a ku: “Ndzi na yini na wena?+ Yana eka vaprofeta+ va tata wa wena ni le ka vaprofeta va mana wa wena.” Kambe hosi ya Israyele yi ku eka yena: “E-e, hikuva Yehovha u vitane tihosi leti tinharhu leswaku a ta tinyiketa evokweni ra Mowabu.”+14 Hiloko Elixa a ku: “Leswi Yehovha wa mavuthu loyi ndzi yimeke emahlweni ka yena a hanyaka,+ loko a ku nga ri xikandza xa Yehoxafati hosi ya Yuda lexi ndzi xi ehleketelaka,+ a ndzi nga ta ku languta kumbe ndzi ku vona.+15 Ndzi kumeleni loyi a baka xitende.”+ Hi ku hatlisa loko loyi a baka xitende a xi ba, voko+ ra Yehovha ri va ehenhla ka yena.16 A ya emahlweni a ku: “Yehovha u te, ‘A ku ceriwe makhele yo tala enkoveni lowu;+17 hikuva Yehovha u te: “N’wina a mi nge yi voni mheho, a mi nge ma voni maboboma ya mpfula; kambe nkova wolowo wu ta tala mati,+ kunene n’wina mi ta nwa eka wona,+ n’wina ni mintlhambi ya n’wina ni swifuwo swa n’wina.”’18 Hakunene lowu wu ta va nchumu lowutsongo ematihlweni ya Yehovha,+ kunene u ta nyiketa Mowabu evokweni ra n’wina.+19 Mi fanele mi hlasela muti+ wun’wana ni wun’wana lowu tiyisiweke ni muti wun’wana ni wun’wana wo hlawuleka, ni murhi wun’wana ni wun’wana lowunene+ mi fanele mi wu wisa,+ ni swihlovo hinkwaswo swa mati mi fanele mi swi siva, ni nsimu yin’wana ni yin’wana leyinene mi fanele mi yi onhetela hi maribye.”20 Nimixo,+ loko ku nyikeriwa gandzelo ra mavele,+ waswivo, mati a ma huma etlhelo ra Edomu, kutani tiko ri tala mati.21 Loko ku ri Vamowabu hinkwavo, va swi twile leswaku tihosi leti a ti tile ku ta lwa na vona. Hiloko va hlengeleta vavanuna ku sukela eka lava a va khama+ vamba ku ya ehenhla, va sungula ku yima endzilakaneni.22 Loko va pfuka nimpundzu swinene, dyambu ri voninga ehenhla ka mati lerova Vamowabu lava a va ri etlhelo lerin’wana va vone mati ma tshwuke ku fana ni ngati.23 Va sungula ku vula va ku: “Leyi i ngati! Hakunene tihosi ti teke banga kutani ti dlayana. Hikwalaho sweswi Wena Mowabu, famba u ya phanga!”+24 Loko va fika enxaxeni wa Israyele, hi ku hatlisa Vaisrayele+ va suka va yima va sungula ku dlaya Vamowabu kutani va baleka emahlweni ka vona.+ Hikwalaho va fika eMowabu, loko va fika, va dlaya Vamowabu.25 Kutani va wisa miti,+ loko ku ri nsimu yin’wana ni yin’wana leyinene, un’wana ni un’wana a hoxa ribye rakwe, kunene va yi tata; a va seletela+ xihlovo xin’wana ni xin’wana, va wisa murhi wun’wana ni wun’wana lowunene,+ kukondza va siya maribye ya Kiri-hareseti+ eka wona; lava va hoxaka maribye hi xipelupelu va sungula ku wu rhendzela, va wu herisa.26 Loko hosi ya Mowabu yi vone leswaku nyimpi a yi ri yikulu eka yona, xikan’we-kan’we yi teka vavanuna va 700 lava khomaka banga, leswaku yi hlasela hosi ya Edomu;+ kambe a va swi kotanga ku endla tano.27 Eku heteleleni yi teka n’wana wa yona wa mativula loyi a a ta fuma ematshan’weni ya yona, yi n’wi nyikela+ ehenhla ka rirhangu a va xitlhavelo xo hisiwa. Kutani tiko ra Israyele ri hlundzukeriwa ngopfu lerova va tshika ku lwa na rona, va tlhelela etikweni ra vona.


text:
MAHANYELO NI NTIRHO WA HINA WO CHUMAYELA–XIYIMISO XA MINHLANGANO FEBRUARY 2017
Swingheniso Leswi Hi Nga Swi Tirhisaka
Swingheniso swa Xihondzo xo Rindza ni swo dyondzisa ntiyiso malunghana ni xikombiso xa masiku yo hetelela. Tiendlele xingheniso xa wena.
LESWI HI SWI DYONDZAKA EBIBELENI
Ku Yingisa Yehovha Swi Endla Leswaku Hi Kuma Mikateko
Hi rirhandzu, Yehovha u hi komba ‘ndlela leyi hi faneleke hi famba hi yona.
LESWI HI SWI DYONDZAKA EBIBELENI
Kreste U Xaniseke Hikwalaho Ka Hina
Rifu ra Yesu ri nyikele xintshunxo eka mhaka ya Sathana mayelana ni ku tshembeka ka malandza ya Xikwembu.
MAHANYELO YA VAKRESTE
Pfuna Vana Va Wena Leswaku Va Va Ni Ripfumelo Leri Tiyeke Eka Muvumbi
I yini leswi vana va wena va swi tshembeka malunghana ni laha vutomi byi sunguleke kona? U nga va pfuna njhani leswaku va tshemba leswaku Yehovha Xikwembu i Muvumbi?
LESWI HI SWI DYONDZAKA EBIBELENI
“Huwelela Lembe Ra Vunene Ra Yehovha”
Xana lembe ra vunene ra Yehovha i ra xiviri? Xana nkarhi lowu wu fambisana njhani ni ntirho wa Mfumo wo chumayela?
MAHANYELO YA VAKRESTE
Yi Tirhise Kahle Minkandziyiso Leyi Sekeriweke eBibeleni
Ku endliwa matshalatshala ku tlhela ku tirhisiwa mali leswaku ku kandziyisiwa ku tlhela ku rhumeriwa minkandziyiso. Va na ni vuxiyaxiya loko u nyika van’wana.
LESWI HI SWI DYONDZAKA EBIBELENI
Matilo Lamantshwa Ni Misava Leyintshwa Swi Ta Endla Leswaku Vanhu Va Tsaka Swinene
Xana xitshembiso xa Xikwembu xa “matilo lamantshwa” ni “misava leyintshwa” xi vula yini eka hina namuntlha?
MAHANYELO YA VAKRESTE
Tsakani Hi Ntshembo Wa N’wina
Ntshembo wu fana ni nsoma. Ku anakanyisisa hi switshembiso leswi nga eRitweni ra Xikwembu swi endla leswaku hi tsaka loko hi langutane ni swiphiqo.


text:
OCTOBER 1, 2013
KOREA DZONGA
Ku Pfumaleka Ka Vululami eKorea Dzonga Swi Vilerisa Matiko Ya Misava
Tiko ra Korea Dzonga ri pfalela majaha ya madzana ekhotsweni lama nga riki swigevenga. Ha yini? Hikuva majaha wolawo i Timbhoni ta Yehovha naswona ma ala ku ya evusocheni hileswi ma yingisaka leswi ripfalo ra wona ri ma byelaka swona. Kutani leswi tiko ra Korea ri nga ti sirheleriki timfanelo ta vanhu lava alaka ku ya evusocheni hikwalaho ka ripfalo ra vona, Timbhoni leti lerisiweke hi mfumo ku ya evusocheni ti gweveriwa ku tshama ekhotsweni. Entiyisweni, emalembeni ya 60 lama hundzeke, Timbhoni ta Yehovha to tlula 17 000 ti khotsiwile hileswi ti aleke ku ya evusocheni hikwalaho ka ripfalo ra tona.
Leswaku rhavi ra Timbhoni ta Yehovha eKorea Dzonga ri tivisa vanhu hi mhaka leyi, ri humese broxara leyi nge Conscientious Objection to Military Service in Korea,. Broxara leyi yi kandziyisa ndlela leyi tiko ra Korea ri tsandzekeke ha yona ku landzela milawu leyi tirhisiwaka hi matiko ya misava ni ku sirhelela vanhu lava alaka ku ya evusocheni hikwalaho ka ripfalo ra vona. Yi tlhela yi hlamusela hi ku komisa matimu ya majaha lama nga Timbhoni lama tiyiseleke ku khotsiwa hileswi a ma nga lavi ku kanya ripfalo ra wona. Nkulukumba Dae-il Hong, muyimeri wa rhavi ra Timbhoni ta Yehovha eKorea na Philip Brumley, Gqweta ra Timbhoni ta Yehovha eNew York, va hlamusela swo tala hi swiendlo leswi nga riki na vululami leswi ku nga khale swi endleka.
Matiko ya misava ma angule njhani eka swiendlo leswi nga riki na vululami leswi nga endliwaka eKorea Dzonga?
Philip Brumley: Matiko yo tala ma sole tiko ra Korea hileswi ri tsandzekaka ku xixima mfanelo ya xisekelo yo va munhu a ala ku ya evusocheni hikwalaho ka ripfalo rakwe. Enhlengeletanweni ya sweswinyana ya Huvo leyi Kambisisaka Timfanelo ta Vanhu ya Nhlangano wa Matiko, matiko ya nhungu, ku nga Hungary, Furwa, Jarimani, Poland, Slovakia, Spain, United States na Australia, ma kombele tiko ra Korea leswaku ri tshika ku tengisa vanhu lava alaka ku ya evusocheni hikwalaho ka ripfalo ra vona nileswaku ri va simekela mintirho yo korhokela tiko leyi nga fambisaniki ni vusocha. *
Dae-il Hong: Eka milandzu ya mune leyi a yi katsa vanhu va 501 lava aleke ku ya evusocheni hikwalaho ka ripfalo ra vona, Komiti ya Timfanelo ta Vanhu ya Nhlangano wa Matiko (UN Human Rights Committee [CCPR]) yi teke xiboho xa leswaku Riphabliki ra Korea a ri ti xiximanga timfanelo ta vona hileswi ri va pfaleleke ekhotsweni. Komiti leyi yi vule leswaku “mfanelo ya munhu yo ala ku ya evusocheni hikwalaho ka ripfalo rakwe yi fambisana swinene ni mfanelo ya munhu yo tshemba timhaka tihi ni tihi leti a ti lavaka, mfanelo yo pfumela tidyondzo ta vukhongeri leti a ti lavaka ni mfanelo yo hlanganyela eka vukhongeri byihi ni byihi lebyi a byi hlawulaka. Mfanelo leyi yi pfumelela munhu un’wana ni un’wana leswaku a nga yi evusocheni loko ku endla tano swi nga fambisani ni vukhongeri byakwe. Kutani munhu a nga fanelanga a sindzisiwa ku honisa mfanelo leyi.” *
Huvo ya Timfanelo ta Vanhu, leyi na yona yi nga ya Nhlangano wa Matiko, yi vulavule swinene hi mhaka leyi eka xiviko xa yona lexi yi xi humeseke sweswinyana lexi nga ni nhloko-mhaka leyi nge, “Xiviko lexi kambisisiweke xa mhaka ya ku nga yi evusocheni hikwalaho ka ripfalo.” Xiviko lexi xi hlamusela milawu leyi tirhisiwaka emisaveni hinkwayo, leyi xiximaka mfanelo yo ala ku ya evusocheni hikwalaho ka ripfalo ni leyi yirisaka ku sindzisa vanhu lava alaka ku ya evusocheni hikwalaho ka ripfalo hi ku tshamela ku va tengisa ehubyeni kumbe ku va xupula. *
Mfumo wa Korea wu angule njhani eka ku vilela ka matiko ya misava?
Philip Brumley: Mfumo wa Korea a wu endlaka hi ku ya hi swiboho leswi tekiweke hi CCPR. Hikwalaho, wu tsandzekile ku tirhisa switshembiso swa ntwanano wa matiko ya misava naswona wu arile ku xixima timfanelo ta xisekelo ta vanhu lava ripfalo ra vona ri nga va pfumeleriki ku ya evusocheni. Ku engetela kwalaho, Huvo leyi Tlakukeke ya Vuavanyisi ni Huvo yo Endla Milawu eKorea Dzonga ti honise swiboho leswi tekiweke hi CCPR loko ti xi bakanyela etlhelo xikombelo xa vanhu lava alaka ku ya evusocheni hikwalaho ka ripfalo ra vona xo hundzisela nandzu wa vona eka tona. Nhlengeletano ya Tiko ra Korea a yi si veka mintirho yo korhokela tiko leyi nga fambisaniki ni vusocha leyi nga endliwaka hi lava alaka ku ya evusocheni hikwalaho ka ripfalo ra vona naswona ku hava magoza lawa yi ma tekeke leswaku yi va sirhelela.
Ku khotsiwa ka majaha lama nga Timbhoni ta Yehovha swi ma khumbe njhani?
Dae-il Hong: Majaha lawa ma ni xivindzi. Ma hlamula loko ma kuma papila leri humaka eka mfumo leri ma lerisaka leswaku ma ya evusocheni hambileswi ma swi tivaka leswaku ma ta voniwa nandzu ivi ma khotsiwa ehansi ka fambiselo ra sweswi. Kambe a ma baleki ma ya tumbela. Loko ma nga si khotsiwa, ma tikhoma tanihi vaaka-tiko lava nga swikombiso leswinene eka van’wana naswona loko se ma khotsiwile ma va vabohiwa lava tikhomaka kahle. Kambe lexi vavisaka hileswaku loko ma ntshunxiwa, ma va ni rhekhodo ya vugevenga leyi endlaka leswaku swi ma tikela swinene ku kuma ntirho eka mfumo kumbe etikhampanini letikulu. Nakambe ma va ma lahlekeriwe hi lembe ni hafu leri ma ri heteke ekhotsweni. Mindyangu ya wona yi boheka ku hanya yi ri yoxe loko wona ma ri ekhotsweni. Maxangu lawa hinkwawo ma va kona swi nga fanelanga.
Xana swa fanela leswaku Timbhoni ta Yehovha eKorea ti gweviwa ni ku khotsiwa onge i swigevenga hileswi ti alaka ku ya evusocheni?
Dae-il Hong: Nikatsongo! Majaha lawa a hi swigevenga. Timbhoni ta Yehovha eKorea ni le misaveni hinkwayo ti tiviwa tanihi vaaka-tiko vo rhula lava yingisaka nawu, lava tiyimiseleke ku pfuna van’wana. Ti xixima valawuri, ti yingisa milawu, ti hakela swibalo naswona ti hoxa xandla eka matsima ya mfumo yo pfuna vanhu. Sweswinyana, muavanyisi wa huvo ya le dorobeni rin’wana eKorea u gweve jaha rin’wana leri nga Mbhoni hileswi ripfalo ra rona ri nga ri pfumeleriki ku ya evusocheni. Endzhaku ka loko muavanyisi a vule leswaku a ku na xiboho xin’wana lexi a nga xi tekaka handle ko ri vona nandzu, u hlaye xigwevo xa rona. Hiloko a tipfala xikandza hi maphepha ivi a rila. Swi tikomba onge xiendlo lexi nga riki na vululami xo vula leswaku jaha leri ri voniwe nandzu xi n’wi khumbe swinene muavanyisi yoloye lerova a tsandzeka ku tikhoma. Vanhu van’wana lava a va ri kona ehubyeni na vona va ku xiyile ku pfumala vululami koloko ivi va rila.
Philip Brumley: Kahle-kahle sweswi i nkarhi wa leswaku varhangeri va tiko ra Korea va lulamisa mhaka leyi, leyi se yi nga ni malembe yi ri kona naswona va tirhisa fambiselo leri xiximaka timfanelo ta xisekelo ta vanhu lava ripfalo ra vona ri nga va pfumeleriki ku ya evusocheni.
^ ndzim. 5 Human Rights Council “Report of the Working Group on the Universal Periodic Review,” 12 December 2012, A/HRC/22/10, pages 7 and 22, paragraphs 44 and 124.53.
^ ndzim. 6 Jong-nam Kim et al. v. The Republic of Korea, communication no. 1786/2008, Views adopted by the Committee on 25 October 2012, page 8, paragraph 7.4
^ ndzim. 7 Human Rights Council “Analytical report on conscientious objection to military service,” 3 June 2013, A/HRC/23/22, pages 3-8, paragraphs 6-24; pages 9, 10, paragraphs 32, 33.
DYONDZA SWO TALA
Ha Yini Timbhoni Ta Yehovha Ti Nga Yi eNyimpini?
Emisaveni hinkwayo Timbhoni ta Yehovha ti tiviwa hi ku nga yi enyimpini. Dyondza hi leswaku ha yini hi nga yi.


text:
1Senikoko, ku di pindile mtxhanu wa masiku ni dimwedo, Jesu a to teka Pedro ni Jakobe ni Johane, mwanawe Jakobe, e tsula navo, vona vokha, ka mmango wo lapha. 2Se konaho a to phinduka masoni kwawe: Khohe yakwe yi phatima kufana ni ditambo, ni tinguwo takwe ti hinduka ti txi basa kufana ni liwoningo. 3Koneko va to woneka Mosi ni Elija, va nga ti bhula nayo. 4Pedro a to womba ka Jesu a txi khene: “Mkoma, ndinene ku hi zumba konahawa. Ngako u txi ti lava, hi na aka konahawa midhute yiraru, wumwewo mbwako, wumwane mbwa Mosi ni wumwane mbwa Elija.” 5Ene a di ngadi a txi womba tiya, ku to humelela direfu do woninga, di nga va fenengeta, se direfuni mule ku to pfala dipswi, di di nga womba tiya: “Awuwa i Mwanana wangu wo randeka ngutu, awu ni tsakiswako ngutu ngu ngene. Mu engiseni!” 6Mbimo yi va nga engisa mapswi awa, vagondiswa va to wa hahatshi ngu timbanza, va txi telwa ngu dizowa da hombe ngutu. 7Senikoko, Jesu a to va tshuketela, e va wusa, a txi khene: “Khukhani mi txi ema, mi nga thaveni txilo!” 8Mbimo yi va nga gula maso, kha va wona mmwane, hahanze kwakwe ene Jesu. 9Se mbimo yi va nga ti relela ngu mmangoni niya, Jesu a va layile, a txi khene: “Mi nga wombeni ni ka wammweyo txidiwukiso txi mi nga txi wona, kala mbimo yi Mwanana wa Mthu a no wuka ngu ka vafi.” 10Vagondiswa vakwe va mu wotisile va txi khona: “Ngu ku txani vabhali va wombako ti to Elija a fanela kuthanga ene a txi ta, kani?” 11Se ene a txi angula, a to khene kwawe: “Kha ditshuri, Elija a fanela kuta, a ta lungisela sotshe. 12Aniko ani na mi gela ku khani: Elija a tile, kambe kha va mu ziva; va mu mahile totshe ti va nga ti lava. Ngu toneto, Mwanana wa Mthu nene a na xaniswa ngu vona.” 13Konaho, vagondiswa vakwe va ti mani ti to a wombawomba ngu Johane Mubhabhatisi. 14Ngako va di hokile ka dibutho, mmweyo wa mwamna a to mu tshuketela hafuhi kwakwe, a txi mu khizamela, a txi khene kwakwe: 15“Mkoma, pfela wuxinji mwanana wangu, a lwalako ngu txitshanuka; wa xaniseka ngutu. Sikhati so tala a wela ha mndiloni ni matini. 16Ni mu nehile ka vagondiswa vako, aniko va mu tandi ku mu hanyisa.” 17Jesu a to xamula a txi khene: “Lihunzu la vathu va ku ambi kholwa ni vo soholoka, ni na va ni nanu kala txikhati muni kani? Ni na timisela ngu nganu kala ditshiku muni kani? Mu tiseni hawa kwangu.” 18Jesu a to dhusa didhimoni, se didhimoni di huma ngu ka mfana wule, se ene a txi hanyiswa ka yoneyo mbimo. 19Senikoko, vagondiswa va to tshuketela Jesu, va txi mu gela ngu phuho va txi khona: “Hi tandekisile ku txani athu kutovela didhimoni diya kani.” 20Jesu a va xamute a txi khene: “Ngu mhaka ya ku tumela kwanu kakudotho, nguko kha ditshuri ni khani kwanu: Ngako mi di ni kukholwa ko fana ni mbewu ya sinapi, mi na womba ka mmango wuwa, mi txi khanu: ‘Khukha hawa u txi ya haleya’, wona wu na khukha. Txi walo ni tximwetxo mi no txi tanda. 21[Aniko lixaka liya la madhimoni kha li tovelwi, hahanze ka kukombela ni ku ti tona sakudya.”] 22Ngako va di sengeletanile Galileya, Jesu a to va gela vagondiswa vakwe a txi khene: “Mwanana wa Mthu a na ningelwa manzani ka vathu; 23vona va na mu daya, aniko ngu ditshiku da wuraru a na wuka.” Konako, vona va to telwa ngu dikhodho ngutu. 24Ngako va di hokile Kapernawume, vasengisi va mkhupo wa Dithepele va to ta ka Pedro, va txi ta khona: “Mgondisi wanu kha humisi mkhupo wa Dithepele kani?” 25Ene a va xamute a txi khene: “Inna, wa humisa.” Mbimo yi a nga wulela nyumbani, Jesu a to thanga ene a txi khene ka Pedro: “U wona txani ngu mhaka yiya, awe Simoni? Vakoma va ha mafuni va sengisa ni kukhupisa vamani kani? Va khupisa vanana vawe, mwendo va khupisa vamatiko kani?” 26Ene a xamute a txi khene: “Va khupisa vamatiko.” Jesu a nje khene kwakwe: “Ngu toneto, vanana vawe va va leka. 27Aniko, kasiku hi si va khuvekisi, tsula lineneni u txi ya dota, teka txihaka txo khata txi no ñolwa ngu ndowo. Txi tule txisofu, u na mana male ya txitateri; yi teke u txi dihela ngu ngani ni nawe.”
Copyright
Learn More


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Deteronoma 12:1-32
12 “Leswi i swileriso+ ni swiboho swa vuavanyisi+ leswi mi faneleke mi xiya ku swi hetisisa+ etikweni leri Yehovha Xikwembu xa vatata wa n’wina a nga ta mi pfumelela leswaku mi ri teka, emasikwini hinkwawo lawa mi nga ta va mi hanya ha wona emisaveni.+2 Mi fanele mi lovisa+ hilaha ku heleleke tindhawu hinkwato leti matiko lawa mi ma hlongolaka a ma tirhela swikwembu swa wona eka tona, etintshaveni to leha ni le switsungeni ni le hansi ka murhi wun’wana ni wun’wana lowukulu.+3 Mi fanele mi hirimuxa tialitari+ ta wona, mi tshova tinsika ta wona to kwetsima,+ naswona mi fanele mi hisa timhandzi ta wona to kwetsima+ hi ndzilo, mi tsema swifaniso swa wona leswi vatliweke+ swa swikwembu swa wona, mi fanele mi lovisa mavito ya wona endhawini yoleyo.+4 “Mi nga tshuki mi endla tano eka Yehovha Xikwembu+ xa n’wina,5 kambe ndhawu leyi Yehovha Xikwembu xa n’wina a nga ta yi hlawula etinyimbeni hinkwato leswaku a veka vito rakwe eka yona, leswaku ri tshama kona, mi ta yi lava naswona mi fanele mi ya eka yona.+6 Mi fanele mi tisa magandzelo ya n’wina yo hisiwa+ eka yona, switlhavelo swa n’wina, swiphemu+ swa n’wina swa vukhume, munyikelo wa voko+ ra n’wina, magandzelo ya n’wina ya xitshembiso lexi hlambanyiweke,+ magandzelo ya n’wina ya ku tirhandzela+ ni mativula ya ntlhambi wa n’wina wa tihomu ni ya ntlhambi wa n’wina wa tinyimpfu.+7 Kutani mi fanele mi dyela kwalaho emahlweni ka Yehovha Xikwembu+ xa n’wina, mi tsakela ntirho wun’wana ni wun’wana wa n’wina,+ n’wina ni va mindyangu ya n’wina, hikuva Yehovha Xikwembu xa n’wina u mi katekisile.8 “Mi nga tshuki mi endla hilaha hi endlaka hakona laha namuntlha, un’wana ni un’wana a endla leswi lulameke ematihlweni yakwe,+9 hikuva a mi si fika endhawini yo wisela+ eka yona ni le ndzhakeni leyi Yehovha Xikwembu xa n’wina xi mi nyikaka yona.10 Mi fanele mi pela Yordani+ mi ya tshama etikweni leri Yehovha Xikwembu xa n’wina xi mi nyikaka rona ri va ndzhaka,+ kunene u ta mi wisisa eka valala va n’wina hinkwavo lava va mi rhendzeleke, hakunene mi ta tshama mi sirhelelekile.+11 Kutani ndhawu+ leyi Yehovha Xikwembu xa n’wina a nga ta yi hlawula leswaku vito rakwe ri tshama eka yona, mi ta tisa eka yona hinkwaswo leswi ndzi mi lerisaka swona, magandzelo ya n’wina yo hisiwa,+ switlhavelo swa n’wina, swiphemu swa n’wina swa vukhume+ ni munyikelo+ wa voko ra n’wina ni leswi mi swi hlawuleke hinkwaswo swa magandzelo ya n’wina ya xitshembiso lexi hlambanyiweke,+ leswi mi nga ta swi endla switshembiso leswi hlambanyiweke eka Yehovha.12 Mi fanele mi tsaka emahlweni ka Yehovha Xikwembu xa n’wina,+ n’wina ni vana va n’wina va majaha ni va vanhwanyana ni mahlonga ya n’wina ya xinuna ni ya xisati, ni Mulevhi la nga endzeni ka tinyangwa ta n’wina, hikuva a nga na xiavelo kumbe ndzhaka swin’we na n’wina.+13 Tivoneleni, hikuva mi nga tshuka mi humesa magandzelo ya n’wina yo hisiwa endhawini yin’wana ni yin’wana leyi mi yi vonaka.+14 Kambe endhawini leyi Yehovha a nga ta yi hlawula eka yin’wana ya tinyimba ta n’wina, hi kona laha mi nga ta humesela magandzelo ya n’wina yo hisiwa kona naswona kwalaho mi ta endla hinkwaswo leswi ndzi mi lerisaka swona.+15 “Ntsena mi nga tlhava+ rini na rini loko moya-xiviri wa n’wina wu swi navela, mi fanele mi dya nyama hi ku landza nkateko wa Yehovha Xikwembu xa n’wina lowu a mi katekiseke ha wona endzeni ka tinyangwa ta n’wina hinkwato. Loyi a nga tengangiki+ ni loyi a tengeke a nga yi dya, ku fana ni mhala ni mbavala.+16 Ntsena mi nga tshuki mi dya ngati.+ Mi fanele mi yi chululela emisaveni ku fana ni mati.+17 A wu nge pfumeleriwi ku dya xiphemu xa vukhume xa mavele+ ya wena endzeni ka tinyangwa ta wena kumbe xa vhinyo ya wena leyintshwa kumbe xa mafurha ya wena kumbe xa mativula ya wena ya ntlhambi wa tihomu ni ntlhambi wa tinyimpfu+ kumbe magandzelo man’wana ni man’wana ya wena ya xitshembiso lexi hlambanyiweke, leswi u nga ta swi endla switshembiso leswi hlambanyiweke kumbe magandzelo ya wena ya ku tirhandzela+ kumbe munyikelo wa voko ra wena.+18 Kambe u ta swi dyela emahlweni ka Yehovha Xikwembu xa wena, endhawini leyi Yehovha Xikwembu xa wena a nga ta yi hlawula,+ wena ni n’wana wa wena wa jaha ni wa nhwanyana ni hlonga ra wena ra xinuna ni ra xisati ni Mulevhi la tshamaka endzeni ka tinyangwa ta wena; u fanele u tsaka+ emahlweni ka Yehovha Xikwembu xa wena entirhweni wun’wana ni wun’wana wa wena.19 Tivonele leswaku u nga tshiki Mulevhi+ emasikwini ya wena hinkwawo emisaveni ya wena.20 “Loko Yehovha Xikwembu xa wena a ta ku ndlandlamuxela ndhawu+ ya wena, hilaha a ku tshembiseke hakona,+ kunene u ta vula u ku, ‘Inge ndzi dya nyama,’ hikuva moya-xiviri wa wena wu navela ku dya nyama, rini na rini loko moya-xiviri wa wena wu navela ku yi dya u nga yi dya nyama.+21 Loko ndhawu leyi Yehovha Xikwembu xa wena a nga ta yi hlawulela ku veka vito+ rakwe eka yona yo tshuka yi va ekule na wena, u fanele u tlhava swin’wana entlhambini wa wena wa tihomu kumbe swin’wana entlhambini wa wena wa tinyimpfu, leswi Yehovha a ku nyikeke swona, hilaha ndzi ku leriseke hakona, u fanele u swi dyela endzeni ka tinyangwa ta wena, rini na rini loko moya-xiviri wa wena wu swi navela.+22 Ntsena u ta swi dya+ hi ndlela leyi mhala ni mbavala swi nga dyiwaka ha yona: loyi a nga tengangiki+ ni loyi a tengeke va nga yi dya.23 Ntsena u tiyimisela hilaha ku tiyeke leswaku u nga dyi ngati,+ hikuva ngati i moya-xiviri+ kutani u nga tshuki u dya moya-xiviri swin’we ni nyama.24 U nga tshuki u yi dya. U fanele u yi chululela emisaveni ku fana ni mati.+25 U nga tshuki u yi dya, ku endlela leswaku swi ku fambela kahle,+ wena ni vana va wena lava nga ta ta endzhaku ka wena, hikuva u ta endla leswi lulameke ematihlweni ya Yehovha.+26 U rhwala ntsena swilo swa wena swo kwetsima+ leswi nga ta va swa wena, ni magandzelo ya wena ya xitshembiso lexi hlambanyiweke,+ naswona u fanele u ta endhawini leyi Yehovha a nga ta yi hlawula.+27 U fanele u endla magandzelo ya wena yo hisiwa,+ nyama ni ngati,+ ealitarini ya Yehovha Xikwembu xa wena; kutani ngati ya switlhavelo swa wena yi fanele yi chuluriwa ealitarini ya Yehovha+ Xikwembu xa wena, kambe nyama u nga yi dya.28 “Tivonele, u fanele u yingisa marito lawa hinkwawo lawa ndzi ku lerisaka wona,+ leswaku swi ta ku fambela kahle,+ wena ni vana va wena lava nga ta ta endzhaku ka wena, hilaha ku nga riki na makumu, hikuva u ta endla leswinene ni leswi lulameke ematihlweni ya Yehovha Xikwembu xa wena.+29 “Loko Yehovha Xikwembu xa wena a ta va a tseme emahlweni ka wena matiko lawa u nga ta ma hlongola,+ u fanele u tlhela u ma hlongola, u tshama etikweni+ ra wona.30 Tivonele, hikuva u nga tshuka u phasiwa endzhaku ka wona,+ endzhaku ka loko ma lovisiwile emahlweni ka wena, naswona u chava leswaku u nga vutisisi malunghana ni swikwembu swa wona, u ku, ‘Xana matiko lawa a ma tirhela swikwembu swa wona hi ndlela yihi? Kutani mina, ina, mina ndzi ta endla hi ndlela leyi fanaka.’31 U nga tshuki u endla tano eka Yehovha Xikwembu xa wena,+ hikuva swilo hinkwaswo leswi nyenyetsaka eka Yehovha, leswi a swi vengaka, va swi endlele swikwembu swa vona, hikuva hambi va ri vana va vona va majaha ni va vanhwanyana va hambeta va va hisela swikwembu+ swa vona hi ndzilo.32 Rito rin’wana ni rin’wana leri ndzi mi lerisaka rona mi fanele mi xiya ku ri endla.+ Mi nga tshuki mi engetela eka rona kumbe mi susa eka rona.+